title: Kaksikot

text: Kaksikot ("Listera") on kasvisuku kämmekkäkasvien heimossa. Suvussa on 20 lajia. Se on nimetty englantilaisen Martin Listerin (1638–1712) mukaan. Pohjoismaissa tavataan kaksi kaksikkolajia, herttakaksikko ja soikkokaksikko. Ne ovat matalahkoja ruohokasveja, joilla on varressa kaksi vastakkaista lehteä. Lajien kukat ovat pienet, niiden huuli on pitkä ja syvästi kaksiliuskainen. Hertta- ja soikkokaksikko leviävät maavarsien avulla muodostaen kasvustoja. Suomessa molempia lajeja kasvaa melkein koko maan alueella.


title: Selimin moskeija

text: Selimin moskeija () on Osmanien aikainen moskeija Edirnessä, Turkissa. Rakennustyöt aloitettiin sulttaani Selim II:n käskystä vuonna 1569. Moskeijan arkkitehtina toimi Mimar Sinan. Moskeija valmistui vuonna 1575.


title: Selimin moskeija

text:
Sulttaani Selim II:n sanotaan nähneen unen, jossa Muhammad kertoi hänelle, mihin hänen tulisi moskeija rakentaa.
Rakennustyöt annettiin arkkitehti Mimar Sinanin johtoon. Hän ryhtyi keräämään tarvittavia rakennustarvikkeita rakennustyömaalle. Sinan antoi perustuksien vahvistua kahdeksan vuotta, ennen varsinaisen rakennustyön alkamista. Moskeija otettiin käyttöön 14. marraskuuta 1575, kolme kuukautta Selim II:n kuoleman jälkeen.


title: Selimin moskeija

text: Vuonna 1584 yksi Mekan puoleisista minareeteista romahti salaman iskettyä siihen. Se saatiin korjattua vuonna 1614.


title: Selimin moskeija

text:
Vuonna 1913 ensimmäisen Balkanin sodan piirityksen aikana moskeija sai osuman bulgarialaisen tykistön keskityksestä. Moskeija kärsi vain pieniä vahinkoja tykistötulesta.
Vuosina 1982–1995 moskeija koristi Turkin liiran 10 000 liiran seteliä. Vuonna 2011 se lisättiin Unescon maailmanperintöluetteloon ympäröivine rakennelmineen.


title: Selimin moskeija

text: Moskeijan arkkitehtuuria pidetään yhtenä islamilaisen maailman merkittävimmistä saavutuksista. Sinan suunnitteli moskeijan siten, että sen mihrab on nähtävissä joka nurkasta.


title: Selimin moskeija

text: Moskeijan kupoli on Turkin suurimpia 31,25 metrin halkaisijallaan. Korkeutta kupolilla on 43,25 metriä. 2 000 tonnia painava kupoli lepää kuuden metrin etäisyydellä olevien pylväiden varassa.


title: Selimin moskeija

text: Moskeijaa ympäröi neljä minareettia joiden korkeus on 83 metriä. Ne sijaitsevat täsmälleen yhtä kaukana moskejan kupolin keskuskohdasta. Jokaisessa minareetissa on kolme parveketta, kunnioituksen osoituksena Selim II:lle, sillä hän oli kahdestoista sulttaani. Minareettien perustus ulottuu 22,73 metrin syvyyteen. Koillis- ja kaakkoiskulmissa sijaitsevissa minareeteissa on molemmissa kolme portaikkoa. Jokainen portaikko vie ylimmälle parvekkeelle.


title: Selimin moskeija

text: Sisäpihaan johtaa kolme sisäänkäyntiä. Sisäpihaa ympäröi 18 pientä kupolia. Sisäpihan keskellä on lähde, missä muslimit voivat peseytyä.


title: Francesco Golisano

text: Francesco Golisano (1929–1991) oli italialainen näyttelijä. Hänet tunnetaan muun muassa Totòn roolista Vittorio De Sican elokuvassa "Milanon ihme" (1951); se toi hänelle Bafta-ehdokkuuden vuonna 1952. Muita elokuvia, joissa hän esiintyi, olivat "Rooman auringon alla" (1948), "Vent’anni" (1949), "Il caimano del Piave" (1951), "Un ladro in paradiso" (1952) ja "Una croce senza nome" (1952).


title: Francesco Golisano

text: Golisano syntyi Roomassa. Hän kuoli 61-vuotiaana Velletrissä, Italiassa.


title: Metsänemät

text: Metsänemät ("Epipogium") on kasvisuku kämmekkäkasvien heimossa. Siihen kuuluu kolme lajia. Metsänemien tieteellinen nimi "Epipogium" (, "parran päällä") viittaa kukan muotoon, sen huulen alapuolelle kääntyneisiin kehälehtiin.


title: Piskarjovka

text: Piskarjovka () on historiallinen kaupunginosa ja kunnallishallintoalue Pietarin Kalininin piirissä Venäjällä. Se sijaitsee kaupungin koillisosassa Marsalkka Bljuherin kadun pohjoispuolella ja yhdysradan länsipuolella. Pohjoisessa Piskarjovka rajoittuu Graždankaan.


title: Piskarjovka

text: Kaupunginosa on saanut nimensä kauppias Piskarjovista, joka alkoi myydä sieltä tontteja 1800-luvun alussa. 1900-luvun alussa Piskarjovkaan rakennettiin Pietari Suurelle nimetty sairaala ja vuonna 1913 rautatieasema. Alue liitettiin kaupunkiin vuonna 1922. Leningradin piirityksen aikana sinne haudattiin yli 470 000 nälkään kuollutta siviiliä ja 50 000 sotilasta. Vuonna 1960 perustettiin Piskarjovkan muistohautausmaa, jonka ympärille luotiin puistoalue. Alueen nykyinen rakennuskanta on etupäässä 1960–1970-luvuilta.


title: Kalojen parvikäyttäytyminen

text: Kalojen parvikäyttäytyminen tarkoittaa kalojen käyttäytymispiirrettä, jossa vapaasti uivat kalat pyrkivät kasaantumaan tiiviiksi ryppääksi. Tyypillistä parvikäyttäytymisessä on kalojen uiminen yhdensuuntaisesti ja samanaikaisin liikkein. Parvikäyttäytymistä esiintyy yleisesti merialueiden ja vesistöjen ulappa-alueiden kalalajeilla, joista esimerkkeinä voidaan mainita silli ("Clupea harengus harengus") ja makrilli ("Scomber scombrus") .


title: Kalojen parvikäyttäytyminen

text: On esitetty, että parvikäyttäytymisestä olisi kaloille ainakin seuraavanlaista hyötyä:


title: Duke Worne

text: Duke Worne (14. joulukuuta 1888 Philadelphia, Pennsylvania – 13. lokakuuta 1933 Los Angeles, Kalifornia) oli yhdysvaltalainen mykkäelokuvien ohjaaja ja näyttelijä. Hän ohjasi 74 elokuvaa vuosina 1919–1931 ja esiintyi lisäksi 27:ssä elokuvassa vuosina 1914–1928.


title: Temppelipuut

text: Temppelipuut ("Plumeria") on kasvisuku oleanterikasvien heimossa. Siihen kuuluu seitsemän lajia puita, jotka ovat kotoisin Amerikasta. Temppelipuita viljellään laajasti koristekasveina lämpimillä alueilla.


title: Piskarjovkan hautausmaa

text: Piskarjovkan hautausmaa (myös "Piskarjovin hautausmaa"; ) on maailman suurin toisen maailmansodan uhrien hautausmaa Pietarin koillisosassa Venäjällä. Leningradin piirityksen aikana Piskarjovkaan haudattiin 420 000 nälkään ja pommituksiin kuollutta siviiliä sekä 70 000 kaupunkia puolustanutta sotilasta (toisten tietojen mukaan siviiliuhreja on yli 470 000 ja sotilaita 50 000).


title: Piskarjovkan hautausmaa

text: Muistohautausmaan rakentaminen aloitettiin vuonna 1955 arkkitehtien Aleksandr Vasiljevin ja Jevgeni Levinsonin suunnitelman mukaisesti. Kahdenkymmenen kuuden hehtaarin laajuiselle alueelle muotoiltiin 186 suurta hautakumpua ja istutettiin tuhansia puita, pensaita ja ruusuja. Sisäänkäyntiä reunustaa kaksi paviljonkia, joissa esitellään Leningradin piirityksestä kertovia asiakirjoja ja valokuvia. Yksi näyttelyesineistä on kopio Tanja Savitševan päiväkirjasta. Paviljonkien friisien tekstit on kirjoittanut runoilija Mihail Dudin.


title: Piskarjovkan hautausmaa

text: Yläterassin keskellä palaa Mars-kentältä tuotu ikuinen tuli. Sen portailta alkaa kolmesataa metriä pitkä yhteishautojen reunustama käytävä. Hautausmaan keskuksen muodostaa synnyinmaata symboloiva äiti-patsas (kuvanveistäjät Vera Isajeva ja Robert Taurit). Sen taustana on kivimuuri, johon on hakattu runoilija Olga Bergholtzin säkeet:


title: Piskarjovkan hautausmaa

text: Hautausmaa avattiin vuonna 1960. Sen yllä soi jatkuva surumusiikki. Muistotilaisuuksia järjestetään voiton päivänä 9. toukokuuta, Neuvostoliiton suuren isänmaallisen sodan alkamispäivänä 22. kesäkuuta, Leningradin piirityksen alkamispäivänä 8. syyskuuta ja piirityksen päättymispäivänä 27. tammikuuta.


title: Piskarjovkan hautausmaa

text: Piskarjovkan hautausmaan osoite on prospekt Nepokorjonnyh 74. Lähin metroasema on Ploštšad Mužestva.


title: Kaksi metriä syvistä kysymyksistä

text: Kaksi metriä syvistä kysymyksistä: Paavo Haavikon proosasta on Aarne Kinnusen vuonna 2009 ilmestynyt kirja Paavo Haavikon teoksista.


title: Haavikko 2001

text: Haavikko 2001 on Markku Eskelisen ja Raine Koskimaan vuonna 2001 ilmestynyt kirja Paavo Haavikon tuotannosta. Teokseen sisältyy Haavikon haastattelu.


title: Vuoden 1907 herrasmiessopimus

text: Vuoden 1907 herrasmiessopimus oli Yhdysvaltojen ja Japanin välinen epävirallinen sopimus, jonka mukaan Yhdysvallat ei tulisi asettamaan rajoituksia japanilaisten maahanmuutolle, eikä Japani tulisi sallimaan Yhdysvaltoihin suuntautunutta maahanmuuttoa. Sopimuksen tavoitteena oli lieventää maiden välisiä jännitteitä. Herrasmiessopimus päättyi, kun Yhdysvalloissa tuli vuonna 1924 voimaan maahanmuuttolaki, joka kielsi kaikkien aasialaisten maahanmuuton Yhdysvaltoihin.


title: Vuoden 1907 herrasmiessopimus

text: Japanin voitettua Venäjän–Japanin sodan, Japani vaati tasavertaista kohtelua, mikä johti kuuteen noottiin Yhdysvaltojen ja Japanin välillä vuoden 1907 lopulta vuoden 1908 alkuun.


title: Vuoden 1907 herrasmiessopimus

text: Sopimusta edelsi Kaliforniassa syntynyt japanilaisvastaisuus. Vuonna 1906 San Franciscon koululautakunta oli asettanut säännöksen, jonka mukaan japanilaista alkuperää olevien lasten tuli käydä koulua omissa oppilaitoksissaan. Tuohon aikaan japanilaista alkuperää olevat henkilöt muodostivat noin yhden prosentin Kalifornian väestöstä. Useat heistä olivat saapuneet vuonna 1894 solmitun sopimuksen, joka takasi vapaan maahanmuuton Japanista, seurauksena.


title: Vuoden 1907 herrasmiessopimus

text: Vuoden 1907 sopimuksessa Japani sitoutui olemaan myöntämättä passeja Yhdysvaltoihin pyrkiville henkilöille. Vastavuoroisesti Yhdysvallat lupautui hyväksymään jo maassa oleskelevat japanilaiset ja sallimaan heidän sukulaistensa maahanmuuton. Yhdysvallat myös lupautui lopettamaan japanilaisten lasten syrjinnän kalifornialaisissa kouluissa.


title: Vuoden 1907 herrasmiessopimus

text: Japanin hallitus halusi säilyttää japanilaisten maineen maailman silmissä. Japani ei halunnut Yhdysvaltojen hyväksyvän japanilaisia syrjivää lainsäädäntöä, kuten oli tapahtunut vuonna 1882 hyväksytyllä kiinalaisten maahanmuuton kieltäneen lain kohdalla. Yhdysvaltain presidentti Theodore Roosevelt, joka suhtautui suopeasti Japaniin, hyväksyi sopimuksen vaihtoehtona jäykemmälle lainsäädännölle.


title: Vuoden 1907 herrasmiessopimus

text: Japanin hallitus jatkoi passien myöntämistä Havaijin territorioon, josta siirtolaiset saattoivat helposti siirtyä Yhdysvaltain mantereelle.


title: Riemuvuosi (kristinusko)

text: Riemuvuosi on 3. Mooseksen kirjassa määrätty juhlavuosi, jota kehotetaan viettämään joka 50. vuosi. Riemuvuonna maa piti jättää viljelemättä, maa palauttaa entisille omistajilleen ja juutalaiset orjat vapauttaa.


title: Riemuvuosi (kristinusko)

text: Paavi Bonifatius VIII aloitti vuonna 1300 pyhien vuosien viettämisen perinteen. Pyhä vuosi on ainakin teoriassa sama kuin riemuvuosi. Aluksi pyhää vuotta vietettiin 50 vuoden välein, mutta sittemmin 33 vuoden välein. Vuodesta 1470 sitä on vietetty 25 vuoden välein. Paavi Pius XI sääsi vuosiksi 1929 ja 1933 ylimääräiset pyhät vuodet. Myös paavi Johannes Paavali II sääsi vuodeksi 1983 ylimääräisen pyhän vuoden. Pyhä vuosi alkaa Roomassa pidettävin juhlamenoin edellisen vuoden jouluna.


title: Riemuvuosi (kristinusko)

text: Vuoden 2000 riemuvuotta, jota pidettiin erityisen tärkeänä, edelsi sitä koskeva apostolinen paimenkirje.


title: Merirosvoelokuva

text: Merirosvoelokuva (engl. "The Pirate Movie") on vuonna 1982 julkaistu musikaalinen komediaelokuva, joka perustuu osittain Gilbertin ja Sullivanin koomiseen oopperaan "The Pirates of Penzance". Elokuvan pääosia esittävät Christopher Atkins, Kristy McNichol, Ted Hamilton, Bill Kerr, Maggie Kirkpatrick, Garry McDonald, Rhonda Burchmore, Des McKenna ja Glenn Ruehland. Elokuvan on ohjannut Ken Annakin. Elokuva voitti kolme Razzie-palkintoa huonoimmasta ohjauksesta, huonoimmasta laulusta ja huonoimmasta musiikista.


title: Università Cattolica del Sacro Cuore

text:
Università Cattolica del Sacro Cuore (Katolinen yksityisyliopisto) perustettiin 1921. Yliopistossa on neljätoista tiedekuntaa. Milanon lisäksi sillä on toimipisteitä Bresciassa, Piacenzassa, Cremonassa, Roomassa ja Campobassossa. "Pyhän sydämen yliopisto" lukeutuu maailman suurimpiin katolisiin yliopistoihin. Siellä ovat opiskelleet muun muassa poliitikko Oscar Luigi Scalfaro ja kardinaali Angelo Scola.
UCSC tarjoaa laajan valikoiman astetta 14 koulua (nimeltään "tiedekuntaa").


title: Don’t Be Afraid of the Dark

text: Don’t Be Afraid of the Dark voi viitata:


title: Sotakirjeenvaihtajan rakkaus

text: Sotakirjeenvaihtajan rakkaus (engl. "Another Time, Another Place") on vuonna 1958 julkaistu melodraamaelokuva. Elokuvan pääosia esittävät Lana Turner, Barry Sullivan, Raymond Burr, Glynis Johns, Sean Connery, Terence Longdon, Sid James, Martin Stephens, Doris Hare, John Le Mesurier, Cameron Hall ja Robin Bailey. Elokuvan on ohjannut Lewis Allen. Elokuvan kuvausten aikana Englannissa Connery kohtasi gangsteri Johnny Stompanaton, joka aseella uhaten käski Connerya jättämään hänen silloisen tyttöystävänsä Lanan rauhaan, mutta Connery nappasi aseen Stompanaton kädestä ja väänsi hänen ranteensa sijoiltaan, jolloin Stompanato pakeni.


title: Nathaniel P. Langford

text: Nathaniel Pitt Langford (9. syyskuuta 1832 Oneidan piirikunta, New York – 18. lokakuuta 1909 Saint Paul, Minnesota) oli yhdysvaltalainen tutkimusmatkailija, liikemies ja Yellowstonen kansallispuiston ensimmäinen intendentti.


title: Nathaniel P. Langford

text: Nathaniel oli 11. George ja Chloe Langdordin 13 lapsesta. Hän asui kotonaan isänsä kuolemaan 1853 asti. Langford muutti Saint Pauliin ja työskenteli pankkialalla. Hän lähti kaupungista kesäkuussa 1862, jolloin hän liittyi James L. Fiskin johtamalle tutkimusmatkalle Idahon kulta-alueille. Langford nimettiin 15. heinäkuuta 1864 kaksi kuukautta aiemmin perustetun Montanan territorion veronkerääjäksi. Hän oli virassa vuoteen 1868, jolloin presidentti Andrew Johnson erotti hänet. Senaatti palautti Langfordin kuitenkin virkaan. Hän erosi pian tämän jälkeen itse, sillä uskoi, että Johnson nimeäisi hänet Montanan kuvernööriksi. Senaatti ei ollut kuitenkaan halukas vahvistaamaan mahdollista nimitystä, kun se oli jo kerran turhaan taistellut Langfordin tehtävän puolesta.


title: Nathaniel P. Langford

text:
Langford oli Northern Pacific Railwayn palveluksessa, kun hän liittyi Henry D. Washburnin tutkimusmatkalle, joka suuntautui Yellowstonen alueelle. Retkikunta oli kuullut Yellowstonen luonnonnähtävyyksistä, ja Langford uskoi, että kaikki nähtävyydet olivat hyväksi sekä territoriolle että rautatieyhtiölle, joka oli rakentamassa toista mantereen ylittävää rautatietä.
Langfordille tarjottiin maaliskuussa 1872 perustetun Yellowstonen kansallispuiston intendentin paikkaa. Hän suostui ja johti viiden vuoden ajan Yellowstonea. Hän ei saanut työstä palkkaa, eikä puistolla ollut rahaa järjestää alueelle valvontaa. Langford työskenteli muualla koko ajan, joten hänellä ei ollut aikaa vierailla puistossa. Hän käväisi siellä vain kahdesti viiden vuoden aikana. Lopulta Langfordia syytettiin puiston laiminlyönnistä, ja hänet erotettiin tehtävästä 1877.


title: Nathaniel P. Langford

text: Langford oli mennyt naimisiin 1876 Emma Wheatonin kanssa, mutta hänen morsiamensa kuoli pian. Seitsemän vuotta myöhemmin hän nai Emman siskon Clara Wheatonin. Vuodesta 1885 Langford asui Saint Paulissa. Hän työskenteli siellä ensin vakuutusyhtiössä ja sitten Ramseyn piirikunnan virkamiehenä. Hän kuoli 1909 putoamisesta saamiinsa vammoihin.


title: One for the Money (elokuva)

text: One for the Money on vuonna 2012 ensi-iltansa saanut komediaelokuva, joka perustuu Janet Evanovichin romaaniin "Ensin rahat". Elokuvan pääosaa näyttelee Katherine Heigl.


title: Teoreettinen kemia

text: Teoreettinen kemia keskittyy molekyylien ja atomien kvanttimekaanisten mallien kehittämiseen sekä kemiallisten reaktioiden ymmärtämiseen atomi- ja molekyylitasolla. Mallinnusohjelmien avulla tutkitaan esimerkiksi atomitasolla tapahtuvaa polymeerien käyttäytymistä sekä diffuusiota polymeerimembraaneissa ja jalokaasukiteissä.


title: Teoreettinen kemia

text: Kokeellinen kemia on kemian työtä käytännössä.


title: Kellokatkero

text: Kellokatkero ("Gentiana pneumonanthe") on matalakasvuinen tummansinikukkainen katkeroiden ("Gentiana") sukuun kuuluva ruohokasvi. Sen vanha suomenkielinen nimi on "keuhkokatkero".


title: Kellokatkero

text: Kellokatkero on monivuotinen ja kasvaa 10–30 senttimetriä korkeaksi. Sen lehdet ovat 1,5–4 cm pitkät, muodoltaan tasasoukat ja laidoilta alaskiertyneet. Kukkia on varren latvassa yhdestä muutamaan. Kellokatkeron kukan verhiön kärkiliuskat ovat pitkät ja suipot. Tummansininen teriö on 2,5–4 cm pitkä. Kukat muistuttavat hieman toisen katkerolajin tunturikatkeron ("Gentiana nivalis") kukkia.


title: Kellokatkero

text: Suomessa kellokatkero ei kasva luonnonvaraisena. Aiemmin se on kuitenkin kuulunut Suomen luonnonkasvistoon, sillä sitä esiintyy Laatokan Karjalassa ja Karjalankannaksella.


title: Fairey Rotodyne

text: Fairey Rotodyne on niin sanottu VTOL-kone, eli pystysuoraan nousuun ja laskeutumiseen pystyvä lentokone. Ensilentonsa koneen prototyyppi Rotodyne Y ("XE521") teki 6. marraskuuta 1957. Rotodynessä oli autogiron piirteitä: siinä oli sekä siivet että roottori.


title: Fairey Rotodyne

text: Fairey Rotodyne tarkoitettiin lyhyiden reittien matkustajakäyttöön siviililiikenteessä ja sotilaskuljetuksiin. Kone jouduttiin hylkäämään sen liiallisen melutason vuoksi. Luokassaan konetyyppi ehti nopeusennätyksen, 307 km/h. Rotodynen lentoonlähtöpaino oli 15 000 kg, ja suunniteltu matkustajamäärä oli 57 matkustajaa. Koneprojekti peruutettiin 26. helmikuuta 1962 ja ainoa rakennettu kone romutettiin.


title: Where’s My Water?

text: Where’s My Water? on Disneyn suuren suosion saavuttanut mobiilipeli joka on saatavilla Androidille ja iPhoneille. Pelissä autetaan Swampy-nimistä alligaattoria saamaan vettä kylpyammeeseensa ja jos on mahdollista, niin ankkoja pitää kastella. Pelistä on saatavilla maksullinen-ja ilmaisversio.


title: Keltasormustinkukka

text: Keltasormustinkukka ("Digitalis grandiflora") on sormustinkukkien sukuun kuuluva keltakukkainen ruohokasvi, jota viljellään koristeena. Se kasvaa alkuperäisenä Keski- ja Etelä-Euroopassa.


title: Keltasormustinkukka

text: Keltasormustinkukka kasvaa 40–120 senttimetriä korkeaksi. Sen lehdet ovat epäsäännöllisesti sahalaitaiset. Lehdet ovat päältä karvattomat ja alta jäykkäkarvaiset. Keltasormustinkukan kukat ovat keltaiset ja kasvavat terttuna varren latvassa. Kukkien teriö on muodoltaan sormustinmainen, 3–4,5 cm pitkä ja ruskeatäpläinen.


title: Keltasormustinkukka

text: Suvun muiden jäsenten tapaan keltasormustinkukka on hyvin myrkyllinen sisältämiensä glykosidien, digitoksiinin (CHO) ja digitaliinin (CHO) vuoksi.


title: Lännen armeija

text: Lännen armeija voi viitata ainakin seuraaviin armeijoihin:


title: Horace Ramey

text: Horace Patton Ramey (12. helmikuuta 1885 Wise – 15. syyskuuta 1974 Sun City) oli yhdysvaltalainen yleisurheilija, joka kilpaili pika- ja keskimatkojen juoksussa. Hän edusti seuratasolla Chicago AA:ta.


title: Horace Ramey

text: Ramey läpäisi olympiakarsinnat ja pääsi mukaan Lontoon kisoihin 1908, joissa hän kisasi 400 ja 800 metrin matkoilla. Hän joutui keskeyttämään 800 metrillä, mutta pääsi 400 metrin matkalla välieriin saakka. Ramey oli 400 metrin alkuerissä parempi lähtönsä kahdesta juoksijasta, mutta jäi toiseksi välierässä.


title: Horace Ramey

text: Rameyn ennätys 400 metrillä oli 50,5 sekuntia ja 800 metrillä 1.57,0; molemmat ennätykset juostiin vuonna 1908.


title: Kelly Clarksonin diskografia

text: Yhdysvaltalaisen pop-rock-laulaja Kelly Clarksonin diskografia käsittää viisi studioalbumia, kolme kokoelma-albumia, kaksi EP-levyä ja 20 singleä.


title: Kelly Clarksonin diskografia

text:
Seuraavat Kelly Clarksonin kappaleet on julkaistu singleinä.
Seuraavia Kelly Clarksonin kappaleita ei ole julkaistu singleinä, mutta ne ovat digitaalisen myyntinsä vuoksi päässeet listoille.


title: Kelly Clarksonin diskografia

text: Seuraavia kappaleita ei ole julkaistu singleinä eivätkä ne esiinny Kelly Clarksonin albumeilla.


title: Kinosaurus

text:
Kinosaurus: Elokuvafriikin vuosisata on populaarikulttuuriin erikoistuneen toimittajan Harto Hännisen vuonna 1997 julkaisema yleiskatsauksellinen tietokirja elokuvan historiasta.
Kirjassa käydään rennosti läpi koko elokuvan kehitysvaiheet varhaisista mykkäelokuvista 1900-luvun loppuun. Teos on runsaasti kuvitettu ja siinä on useita tietolaatikoita elokuvan eri lajityypeistä, muoti-ilmiöistä ja aikakausien tyyleistä.


title: Gospelboarders

text: Gospelboarders - Kristityt Lumilautailijat ry (GB) on vuonna 1994 perustettu kristityllä arvopohjalla toimiva lumilautaseura ja yhdistys. Toiminnan pääpaino on leireissä, joita järjestetään ympärivuotisesti Suomessa ja ulkomailla. Leirien ohella Gospelboarders toimii lumi- ja extremelajien asiantuntija- ja palveluorganisaationa seurakuntien, järjestöjen ja muiden kristillisten toimijoiden tukemiseksi. Lumilautailun lisäksi lajivalikoimaan kuuluvat esimerkiksi rullalautailu, longboarding, wakeboarding, purjelautailu, leijalautailu, laskettelu, pyöräily sekä motocross. Gospelboarders on Suomen Lumilautaliiton jäsenseura ja jäsenmäärältään Suomen merkittävimpiä lumilautaseuroja.


title: Turkinpähkinäpensas

text: Turkinpähkinäpensas ("Corylus colurna") on puulaji pähkinäpensaiden suvussa. Se on kotoisin Kaakkois-Euroopasta. Laji menestyy Suomessakin viljeltynä aivan lounaisosassa.


title: Turkinpähkinäpensas

text: Turkinpähkinäpensas kasvaa suureksi järeä- ja yksirunkoiseksi puuksi ja tulee jopa 25 metriä korkeaksi. Sen latvus on muodoltaan kartiomainen. Euroopanpähkinäpensaaseen verrattuna turkinpähkinän lehdet ovat suuremmat ja sen hedelmän eli hasselpähkinän suojus on pidempi ja kapealiuskainen.


title: Zdeněk Nenadál

text: Zdeněk Nenadál (s. 12. helmikuuta 1964 Prostějov) on Tšekkoslovakiaa edustanut entinen yleisurheilija, joka kilpaili keihäänheitossa. Hän edusti seuratasolla Dukla Banska Bystricáa.


title: Zdeněk Nenadál

text: Nenadál osallistui olympialaisiin kerran, Soulissa 1988. Hän heitti tuolloin karsinnassa tuloksen 75,56, joka oikeutti 26. sijaan ja karsiutui. Nenadál teki ennätystuloksensa 80,78 metriä Prahassa vuonna 1988.


title: Park Jong-ryong

text: Park Jong-ryong (; s. 12. helmikuuta 1962) on eteläkorealainen entinen uimahyppääjä. Hän oli mukana Los Angelesin olympialaisissa 1984, joissa hän sijoittui kerroshypyissä karsinnan kahdenneksikymmenenneksi eikä päässyt finaaliin saakka.


title: Puntarpäät

text: Puntarpäät ("Alopecurus") on kasvisuku heinäkasvien heimossa. Siihen kuuluu 41 lajia risteymälajeja huomioimatta. Nurmipuntarpäätä ("Alopecurus pratensis") on viljelty aiemmin rehuheinäksi.Monet puntarpäälajit risteytyvät helposti keskenään. Puntarpäät muistuttavat ulkonäöltään paljolti tähkiöitä ("Phleum").


title: Lumilehdokki

text: Lumilehdokki ("Platanthera hyperborea") on pohjoisen kylmillä alueilla kasvava lehdokkien sukuun kuuluva kämmekkäkasvi.


title: Lumilehdokki

text: Lumilehdokki kasvaa 5–30 senttimetriä korkeaksi. Sen varressa on 3–6 kierteisesti sijoittunutta isohkoa varsilehteä. Kukintona on 3–11 cm pitkä tähkä. Kukat ovat väriltään vihertävän kellanvihreät ja tuoksuvat kielolta. Kukan huuli on yksiosainen, tasaleveä ja 3–7 millimetriä pitkä. Kannus on kaareva, 4 mm pitkä.


title: Lumilehdokki

text: Lumilehdokkia tavataan muun muassa Islannissa, Grönlannissa ja Alaskassa.


title: Midwayn taistelu (vuoden 1976 elokuva)

text: Midwayn taistelu on vuonna 1976 ensi-iltansa saanut sotaelokuva, joka kertoo Midwayn taistelusta toisessa maailmansodassa. Elokuvan pääosia esittävät muun muassa Charlton Heston, Henry Fonda, James Coburn, Robert Mitchum, Toshiro Mifune, Cliff Robertson, Glenn Ford, Robert Wagner, Dale Ishimoto ja Pat Morita. Elokuvan on ohjannut Jack Smight.


title: György Csányi

text: György Csányi (7. maaliskuuta 1922, Budapest - 13. joulukuuta 1978) oli unkarilainen pikajuoksija.


title: György Csányi

text: Csányin uran suurin saavutus on Helsingin 1952 olympialaisista, joissa hän voitti pronssia 4 × 100 metrin viestijuoksussa ajalla 40,5 yhdessä László Zarándin, Géza Varasdin ja Béla Goldoványin kanssa. Kaksi vuotta myöhemmin sama joukkue voitti kyseisen matkan Euroopan mestaruuden Bernin EM-kilpailuissa. Vuoden 1948 olympiakisoissa Csányi juoksi Unkarin neljänneksi sijoittuneessa joukkueessa. Csányi osallistui myös henkilökohtaisella sataselle 1948 ja 1952 karsiutuen alkukierroksilla.


title: Luettelo pikkuplaneetoista: 140001–141000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
140001:stä ja päättyen 141000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 141001–142000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
141001:stä ja päättyen 142000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 142001–143000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
142001:stä ja päättyen 143000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 143001–144000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
143001:stä ja päättyen 144000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 144001–145000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
144001:stä ja päättyen 145000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 145001–146000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
145001:stä ja päättyen 146000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 146001–147000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
146001:stä ja päättyen 147000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 147001–148000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
147001:stä ja päättyen 148000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 148001–149000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
148001:stä ja päättyen 149000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 149001–150000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
149001:stä ja päättyen 150000:een.
Kokonaisen luettelon löytää katsomalla Luettelo pikkuplaneetoista.


title: Vasara ja hiljaisuus

text: Vasara ja hiljaisuus: Lyhyt johdatus työkalujen historiaan on kuvanveistäjä, kuvataiteen tohtori Jyrki Siukosen teos, jossa hän pohtii tekemisen ja sanomisen (puheen) suhdetta. Näkökulma on kuvanveistäjän, mutta sitä kautta avautuu näkökulmia muuhunkin esteettisiä valintoja sisältävään tekemiseen. Kirjan on julkaissut Kuvataideakatemia


title: Vasara ja hiljaisuus

text: Taiteilijana Siukonen käsittelee aihettaan sisältä päin. Käsillä tekeminen on hänen mukaansa usein sanatonta, eikä sitä voi edes sanallisesti teoretisoida. Työkalun käyttöön sen teorian hallitsemisesta ei ole paljon apua. Sen olemuksen ymmärtää vasta tekemisen kautta.


title: Vasara ja hiljaisuus

text: Siukonen on tutkinut filosofien Heideggerin, Wittgensteinin ja Lévi-Straussin ajatuksia työn tekemisestä.


title: Vasara ja hiljaisuus

text: Timo Valjakka sanoo kirjaa esitellessään, että se on viime aikojen taidekirjallisuuden parhaimmistoa. Hän luonnehtii Siukosta sivistyneeksi ja mukaansatempaavaksi kirjoittajaksi. Teoksen kuvituksena on kuvia kuvanveistäjien työhuoneista.


title: Vasara ja hiljaisuus

text: Hanna Helavuori nostaa teoksen esimerkiksi siitä, millaista taiteen tutkimuksen tulisi olla: seesteistä ja kirkasta.


title: Antoine Balpêtré

text: Antoine Balpêtré (3. toukokuuta 1898 Lyon – 28. maaliskuuta 1963 Pariisi) oli ranskalainen näyttelijä. Hän esiintyi yli 50:ssä elokuvassa vuosina 1933–1963. Elokuvia, joissa hänet nähdään, ovat muiden muassa "Korppi" (1943), "Syntisten saari" (1950), "Oikeus on tapahtunut" (1950), "Hiipivät askeleet" (1952), "Ennen vedenpaisumusta" (1954), "Musta kansio" (1955) ja "I vampiri" (1956).


title: Konfederaation armeija

text: Konfederaation armeija () oli Konfederaation perustama armeija tämän erottua Yhdysvalloista vuonna 1861. Armeija oli yksi Konfederaation kolmesta puolustushaarasta ja sen tehtävänä oli operoida Konfederaation maavoimia. Muita haaroja olivat laivasto ja merijalkaväki.


title: Logicomix

text: Logicomix: Nerouden ja hulluuden rajalla () on vuonna 2009 ilmestynyt sarjakuvaromaani, joka kuvaa logiikan kehitystä 1900-luvun alussa päähenkilönä Bertrand Russell. Teoksen ovat käsikirjoittaneet Apostolos Doksiadis ja Khristos H. Papadimitriou ja kuvittaneet Alekos Papadatos ja Anne di Donna.


title: Logicomix

text: Kertomuksessa esiintyvät muun muassa Gottlob Frege, Georg Cantor, Ludwig Wittgenstein, Kurt Gödel. Teoksen lopussa lainataan Aiskhyloksen "Oresteiaa".


title: Helge Railo

text: Helge Iivari Railo (29. maaliskuuta 1916 Turku – 16. helmikuuta 2001 Helsinki) oli suomalainen arkkitehti. Hänen suunnittelemiaan rakennuksia ovat esimerkiksi Päijät-Hämeen keskussairaala, Auroran sairaala, Rauman sairaala, Lastenklinikka, Koskelan sairaala, Selkämeren ja Forssan sairaalat sekä Suojarinteen, Kuusaan, Kolpeneen, Ronnin ja Eskoon keskussairaalat. Hän suunnitteli myös lukuisia muita rakennuksia, pääasiassa terveyskeskuksia, sairaaloita, kouluja, hallintorakennuksia, hotelleja, kappeleita,kirjastoja, pankkeja, asuintaloja sekä yrityskiinteistöjä. Railon toimisto suunnitteli lisäksi arkkitehdin oman yksityistalon Helsingin Kaskisaareen.


title: Helge Railo

text: Railo kirjoitti ylioppilaaksi 1935 ja valmistui arkkitehdiksi vuonna 1942 Teknillisestä korkeakoulusta (TKK) ja teki tuolloin useita opintomatkoja Euroopan eri maihin. Ensimmäisen oman arkkitehtitoimistonsa hän perusti Jonas Cedercreutzin kanssa vuonna 1945.


title: Helge Railo

text: Railon huomattavin suunnittelutyö oli Keski-Suomen keskussairaala Jyväskylässä. Hän suunnitteli sen yhdessä Cedercreutzin kanssa (arkkitehtitoimisto Cedercreutz-Railo). Hanke oli toimiston mittavin, ja se valmistui 1954. Sairaalan viereen rakennettiin vielä terveydenhoito-oppilaitos (1963). Myös Viitaniemen koulu on Cedercretz-Railon toimiston suunnittelema jyväskyläläinen rakennus. Muita merkittäviä Cedercreuz-Railon suunnittelemia rakennuksia ovat ainakin Ahvenanmaan merenkulkumuseo, Maarianhamina (toteutettu 1949), Lääninhallituksen lisärakennus, Hämeenlinna (1962), Palvelutalo Betania, Turku (1959) sekä Kuusisaarenpolku 7:n pientalot, Munkkiniemi (1957).


title: Leif Lindgren (biologi)

text: Leif Lindgren on suomalainen biologi ja tietokirjailija. Lindgren on työskennellyt Metsähallituksen suojelubiologina Nauvossa. Hän on julkaissut Metsähallituksen ja Editan kustantamana suomeksi, ruotsiksi ja englanniksi ilmestyneen teoksen "Saariston laitumet" (2000). Vuonna 2013 Särkisalossa asuvalle Lindgrenille myönettiin Varsinais-Suomen luonnonsuojelupiirin ympäristöpalkinto.


title: Fairey Delta 1

text: Fairey Delta 1 tai F.D.1 oli brittiläinen Fairey Aviation Companyn valmistama suihkumoottorinen, deltasiipinen ja T-peräsimellinen koelentokone. Rolls-Royce Derwent 8 -suihkumoottorilla varustettu "VX350" lensi ensilentonsa 12. maaliskuuta 1951.


title: Fairey Delta 1

text: Fairey Delta 1 suunniteltiin alkujaan laivasta pystysuoraan laukaistavaksi hävittäjäksi, mutta muutettiin Britannian ilmailuministeriön E.10/47 -spesifikaation mukaiseksi deltasiiven tutkimuskoneeksi.


title: Panzerbüchse 39

text: Panzerbüchse 39 (lyhenne:PzB 39) on saksalainen toisen maailmansodan aikainen panssarintorjuntakivääri.


title: Panzerbüchse 39

text: Panzerbüchse 39 on kehittyneempi versio edeltäjästään Panzerbüchse 38:sta. Aseessa on sama lähtönopeus ja läpäisykyky kuin edeltäjässään. Käytännön tulinopeutta lisäsi kymmenen patruunan astiat,jotka pystyttiin kiinnitämään aseen molemmille puolille.


title: Jalokiurunkannus

text: Jalokiurunkannus ("Corydalis nobilis") on aikaisin keväällä kukkiva, kellertäväkukkainen kasvi. Laji on myrkyllinen.


title: Jalokiurunkannus

text: Monivuotinen jalokiurunkannus kasvaa 40–60 cm korkeaksi. Kasvi on juurakollinen, roteva ja monivartinen. Kierteisesti varressa olevia lehtiä on lukuisia ja ne ovat toistamiseen parilehdykkäisiä. Pikkulehdykät ovat kapeita ja väriltään sinivihreitä. Laji kukkii edellisenä kesänä keräämänsä vararavinnon turvin. Kukinto on tiivis ja runsaskukkainen terttu. Kukkien tukilehdet ovat lähes kukan kokoisia ja väriltään vihreitä. Verhiö on kaksilehtinen. Kannuksellinen teriö on noin 20 mm pitkä ja väriltään keltaisen tai valkoisen kirjava. Suomessa jalokiurunkannus kukkii touko-kesäkuussa. Kasvi lakastuu nopeasti kukkimisen ja siementen kehittymisen jälkeen. Hedelmä on litteä, suikeahko kota.


title: Jalokiurunkannus

text: Jalokiurunkannus on alun perin kotoisin Keski-Aasiasta Siperiasta. Lajia on jo pitkään viljelty koristekasvina muun muassa Ruotsissa ja Suomessa, missä se on paikoitellen myös villiintynyt luontoon. Suomessa jalokiurunkannusta tavataan paikoitellen villiintyneenä Pori–Tampere-linjan eteläpuolella. Pohjoisempaa lajista tunnetaan vain muutamia esiintymiä, muun muassa Oulusta.


title: Jalokiurunkannus

text: Suomeen ja Ruotsiin jalokiurunkannus päätyi vahingon kautta. Luonnontutkija Carl von Linné oli pyytänyt savonlinnalaissyntyistä tutkimusmatkailija Eric Laxmannia toimittamaan Siperiasta särkyneensydämen siemeniä Ruotsiin. Laxmann lähetti Linnélle kuitenkin erehdyksessä jalokiurunkannuksen siemeniä, joita Linné kasvatti puutarhassaan ensimmäisen kerran vuonna 1765. Suurin osa Ruotsin ja Suomen vanhoista jalokiurunkannuskasvustoista on peräisin Linnén kasvattamista yksilöistä.


title: Jalokiurunkannus

text: Suomessa jalokiurunkannusta tavataan villiintyneenä lähinnä pihoilla ja puistopensastoissa. Laji on tyypillinen erityisesti vanhoissa kartanopuistoissa ja huvilayhdyskunnissa.


title: Jalokiurunkannus

text: Jalokiurunkannusta viljellään puutarhojen koristekasvina.


title: Koneturvallisuus

text: Koneturvallisuus tarkoittaa koneen teknisiin rakentaisiin, toimintoihin ja varusteisiin sisältyviä ominaisuuksia, joilla suunnittelija ja valmistaja tekevät koneen soveltuvaksi tarkoitettuun käyttöön eikä se tällaisessa käytössä aiheuta tapaturman vaaraa eikä terveyden haittaa. Käyttöön sisältyy myös turvallisuus tilanteissa, joissa kone rikkoontuu ennakoitavalla tavalla. Euroopan unionin alueella koneturvallisuuslainsäädäntö perustuu konedirektiiviin.


title: Koneturvallisuus

text:
Koneiden turvallisuuden määrittämiseksi koneille tehdään suunniteluvaiheessa riskien arviointi, jonka perusteella määritetään koneen vaatimat turvallisuusjärjestelmät. Koneen vikaantumista voidaan arvioida vikapuun avulla.
Turvakriittinen järjestelmä () on järjestelmä, jonka toiminta- tai suunnitteluvirhe voi johtaa henkilövaaraan.


title: Kielo Tommila

text: Kielo Tommila (s. 21. huhtikuuta 1950 Kiukainen) on suomalainen näyttelijä. Hän on tehnyt pääosan urastaan teatterissa, mutta on esiintynyt myös useissa elokuvissa sekä televisiossa. Tommila valmistui näyttelijäksi Tampereen yliopiston näyttelijäntyön laitokselta vuonna 1973. Vuosina 1999–2009 hän oli kiinnitettynä Porin Teatteriin, josta hän siirtyi Vaasan kaupunginteatteriiin yhdessä aviomiehensä Matti Mäntylän kanssa.


title: Kielo Tommila

text: Kielo Tommilan veli on näyttelijä Jorma Tommila. Hänen tyttärensä Maiju Tommila on muusikko, joka on soittanut muun muassa Passionworks-yhtyeessä.


title: Ranskalainen sydänmato

text: Ranskalainen sydänmato ("Angiostrongylus vasorum") on koiraeläinten sydämessä loisiva, sydänmatotaudin aiheuttava sukkulamatolaji. Se on lankamainen mato, joka elää isäntäeläimen keuhkovaltimossa ja sydämen oikeassa kammiossa. Loisten väli-isäntinä toimivat etanat. Pääisäntä on kettu, mutta myös koira voi saada tartunnan. Sydänmatotartuntoja esiintyy paikoin yleisesti muun muassa Tanskassa, Englannissa, Ranskassa ja Venäjällä.


title: Ranskalainen sydänmato

text: Isäntäeläin saa tartunnan syömällä loista kantavan etanan. Toukat tunkeutuvat ruoansulatuskanavasta suolen seinämän läpi ja vaeltavat sydämeen ja keuhkovaltimoon. Aikuiset loiset munivat verenkiertoon, ja kuoriutuvat toukat päätyvät keuhkoihin. Isäntäeläimen yskiessä toukat nousevat nieluun. Sieltä ne pääsevät ruuansulatuskanavaan ja lopulta ulosteiden mukana ympäristöön.


title: Ranskalainen sydänmato

text: Sydänmatotaudin diagnosoiminen on ongelmallista. Tauti todetaan yleensä vasta pitkän ajan kuluttua tartunnasta. Varmistus tartunnalle saadaan, kun toukkia ja munia voidaan löytää koiran ulosteesta tai syljestä. Tautia voidaan hoitaa reseptivalmisteilla.


title: Sydänmato

text: Sydänmato voi tarkoittaa ainakin seuraavia eläinten sydämissä loisivia matoja:


title: Silvio Cesare Bonicelli

text: Silvio Cesare Bonicelli (31. maaliskuuta 1932 Bergamo – 6. maaliskuuta 2009) oli italialainen roomalaiskatolinen piispa. Hänet vihittiin papiksi 16. kesäkuuta 1962 ja nimitettiin San Severon hiippakunnan piispaksi 2. syyskuuta 1991. Piispaksi vihkiminen seurasi 19. lokakuuta. Pääkonsekraattorina toimi Andrea Mariano Magrassi, jota avustivat Gaetano Bonicelli ja Angelo Paravisi.


title: Silvio Cesare Bonicelli

text: Bonicelli nimitettiin 13. joulukuuta 1996 Parman hiippakunnan piispaksi, joksi hänet asetettiin 25. tammikuuta 1997. Hän jäi eläkkeelle 19. tammikuuta 2008.


title: Abdelkrim el-Hadrioui

text: Abdelkrim el-Hadrioui (, s. 6. maaliskuuta 1972 Taza, Marokko) on marokkolainen entinen jalkapalloilija. Puolustajana pelannut el-Hadrioui edusti urallaan muun muassa FAR Rabatia, Benficaa, AZ Alkmaaria ja Charleroita. Hän edusti myös Marokkoa vuosien 1994 ja 1998 MM-kisoissa.


title: Luigi Agazio

text: Luigi Agazio (19. syyskuuta 1807 – 1. helmikuuta 1887) oli italialainen roomalaiskatolinen piispa. Hänet nimitettiin Triventon hiippakunnan piispaksi 23. kesäkuuta 1854 ja vihittiin piispaksi 30. kesäkuuta. Hänet asetettiin virkaansa 27. elokuuta. Hän osallistui Vatikaanin ensimmäiseen kirkolliskokoukseen ja kuoli 79-vuotiaana helmikuussa 1887.


title: Dyrrhakhionin taistelu (1081)

text: Dyrrhakhionin taistelu käytiin 18. lokakuuta 1081 Bysantin valtakunnan ja Etelä-Italian normannien välillä Dyrrhakhionin kaupungin edustalla (nykyinen Durrës Albaniassa). Taistelussa Robert Guiscardin johtamat normannit kukistivat Bysantin keisari Aleksios I Komnenoksen johtaman armeijan.


title: Dyrrhakhionin taistelu (1081)

text: Vuonna 1081 Apulian ja Calabrian herttua Robert Guiscardin johtama normanniarmeija nousi maihin Avlonassa (nykyinen Vlorë, Albaniassa) tavoitteenaan valloittaa alueita läntiseltä Balkanilta. Bysantin keisari Mikael VII Dukas oli aiemmin kihlauttanut poikansa Konstantinoksen Robertin tyttärelle Helenalle. Mikael oli kuitenkin syrjäytetty vuonna 1078, mistä Robert sai verukkeen hyökätä bysanttilaisia vastaan.


title: Dyrrhakhionin taistelu (1081)

text: Kesäkuussa 1081 Robert ryhtyi piirittämään alueen pääkaupunkia Dyrrhakhionia, mutta menetti laivastonsa Bysantin liittolaisen Venetsian hyökättyä normanneja vastaan merellä. 18. lokakuuta Bysantin keisari Aleksios I Komnenoksen johtama armeija hyökkäsi normannien joukkoja vastaan kaupungin edustalla. Taistelu alkoi bysanttilaisten kannalta hyvin, kun Bysantin armeijan vasen siipi löi normannien oikean siiven pakoon. Bysanttilaiset ryhtyivät kuitenkin liian innokkaasti takaa-ajoon ja kärsivät tappion. Normannien ritarit löivät bysanttilaisten keskustan, jolloin koko Bysantin armeija kääntyi pakoon keisari Aleksioksen pystyessä vain vaivoin pakenemaan taistelusta. Bysanttilaiset kärsivät raskaita tappioita ja menettivät noin 5 000 miestä, mukaan lukien suurimman osan taisteluun osallistuneesta varjagikaartista.


title: Dyrrhakhionin taistelu (1081)

text: Taistelun jälkeen Robertin joukot valloittivat Dyrrhakhionin talvella 1082 ja etenivät Makedoniaan ja Thessaliaan. Robert joutui kuitenkin lähtemään Kreikasta Saksan kuningas Henrik IV:n hyökättyä hänen liittolaistaan paavi Gregorius VII:tä vastaan. Hän jätti sotaretken komennon pojalleen Bohemundille, joka taisteli aluksi menestykkäästi aiheuttaen useita tappioita Aleksioksen joukoille, kunnes keväällä 1083 Aleksios kukisti normannit Larissan edustalla käydyssä taistelussa. Bohemund joutui palaamaan takaisin Italiaan ja normannit menettivät kaikki valloituksensa Balkanilla. Syksyllä 1084 Robert hyökkäsi jälleen bysanttilaisia vastaan nousemalla maihin Korfussa ja kukistamalla venetsialaisten ja bysanttilaisten laivastot. Hän kuitenkin sairastui ja kuoli Kefaloniassa heinäkuussa 1085, jonka jälkeen hänen poikansa luopuivat sotaretkestä.


title: Smahi Triki

text: Ismaël "Smahi" Triki (, s. 1. elokuuta 1967 Zenata, Marokko) on marokkolainen entinen jalkapalloilija. Puolustajana pelannut Triki aloitti uransa Ranskassa, jossa hän edusti pitkään SC Bastiaa. Hän pelasi myös Al-Nassrin riveissä seurajoukkueiden MM-kisoissa vuonna 2000. Triki edusti myös Marokkoa vuosien 1994 ja 1998 MM-kisoissa.


title: Unio mystica (Kirja)

text: Unio mystica: Mika Waltarin elämä ja teokset on Panu Rajalan vuonna 2008 ilmestynyt elämäkerta ja tutkimus Mika Waltarin tuotannosta.


title: Unio mystica (Kirja)

text: Teoksen keskeisinä lähteinä ovat Waltarin haastattelut 1970-luvulta, ja niissä välittyy vanhan kirjailijan omia tulkintoja elämästään ja tuotannostaan. Toisena merkittävänä lähteenä on pitkäaikainen, avomielinen ja julkaisematon kirjeenvaihto Waltarin ja hänen nuoruutensa isähahmon Jalo Sihtolan kesken. Kirjeet Rajalalle antoi tytär Satu Waltari, joka avusti muutenkin kirjan teossa, vaikka olikin sitä mieltä, että elämäkerta on aina "eräänlaista ihmissyöntiä".


title: Unio mystica (Kirja)

text: Waltari opiskeli syksystä 1926 alkaen teologiaa, mutta tavoitteli jo tällöin kirjailijan uraa. Hän liikkui tulenkantajien piirissä ja julkaisi novelleja. Hänen menestyksensä pohjautui vuoden 1937 romaaniin "Vieras mies tuli taloon", jota tulenkantajien piirissä pidettiin oikeistolaisena.


title: Unio mystica (Kirja)

text: Teoksen alaluku "Villikissa, hulluruoho ja vaaleakiharainen ystävä" kuvaa "Sinuhe egyptiläisen" syntyä, jota Waltari itsekin on epäsuorasti kuvannut romaanissaan "Neljä päivänlaskua". Rajala nimeää naisen, johon Waltari oli rakastunut teosta kirjoittaessaan. Kirjailijalle kehittyi tästä alkaen käsitys, että innoitus vaati rakastumista. Rakkaussuhteet tulivat suurten historiallisten romaanien yhteydessä tavallisiksi, mutta niiden fyysisyydestä ei aina saa selvää näyttöä. Waltari kirjoitti teostaan syrjäisessä paikassa Hartolassa ja rahoitti elämisen kustantajan antamalla lainalla. Rajala pitää hämmästyttävänä, että laaja romaani syntyi ilman muistiinpanoja kolmessa ja puolessa kuukaudessa.


title: Unio mystica (Kirja)

text: Historiallisten romaanien pohjana oli Waltarin tutkimustyö. Vuoden 1954 tutkimustensa aikana Orvietossa Waltari kulki unissakävelijänä pitkin hotellin käytäviä. Tämän Rajala nostaa esimerkiksi Waltarin eläytymis- ja keskittymiskyvystä. Hänen etruskiaiheinen romaaninsa "Turms kuolematon" on osoitus Waltarin taidosta tehdä lähes virheetöntä historian kuvausta, vaikka etruskeja koskevaa tutkimustietoa oli saatavissa varsin vähän.


title: Unio mystica (Kirja)

text: Rajala selvittää Unio Mysticassa laajasti Waltarin teosten saamaa vastaanottoa Suomessa ja maailmalla. Varsinkin kriitikoiden taholta kohtelu oli usein kovaa ja epäoikeudenmukaistakin. Kirjailijan ja kriitikoiden väliset henkilökohtaiset ja poliittiset antipatiat vaikuttivat vuosikymmeniä.


title: Guggenheimin varjossa

text: Guggenheimin varjossa on Into-pamflettisarjassa vuonna 2012 ilmestynyt teos, joka arvostelee Guggenheim Helsinki -suunnitelmaa. Pamfletin kirjoittajien mukaan hanketta on yritetty ajaa läpi ennennäkemättömällä kiireellä, pätemättömillä perusteilla ja ilman kansanvaltaista keskustelua.


title: Guggenheimin varjossa

text: Kirjan toimittanut arkkitehti, kaupunkitutkimuksen tohtori Kaarin Taipale sanoi olevan uskomatonta, että hankkeesta julkaistu selvitys on vain englanniksi, ei suomeksi. Hankkeessa Guggenheim-säätiöllä olisi päätösvalta eikä mitään taloudellisia riskejä. Sen sijaan New Yorkissa, Venetsiassa ja Berliinissä Guggenheimin museo on toiminut yksityisellä rahoituksella.


title: Guggenheimin varjossa

text: Pamflettiin kirjoittaneen tilastotieteilijän Aku Alasen mukaan hanke ei ole kannattava sijoitus matkailuun. Hanketta on perusteltu Bilbaon matkailun elpymisellä, mutta siellä oli kyse laajemmasta sijoitusohjelmasta paikkakunnalle. Alasen mukaan perusteluiksi tarjottiin vain tarjoajien omia laskelmia, ei kaupungin omia tutkimuksia.


title: All I Ever Wanted

text: All I Ever Wanted () voi tarkoittaa seuraavia:


title: Gösta Runö

text: Gösta Otto Runö (9. joulukuuta 1896 Tukholma – 13. marraskuuta 1922 Linköping) oli ruotsalainen nykyaikainen viisiottelija. Hän sai pronssia vuoden 1920 kesäolympialaisissa Antwerpenissä. Hän kuoli lento-onnettomuudessa.


title: Jermu Koskinen

text: Jermu Koskinen (s. 1976) on turkulainen runoilija, joka on tullut tunnetuksi kirjallisuuslehdistä ja runoantologioista. Hän sai J. H. Erkon novellikilpailussa kunniamaininnan vuonna 2004. Hän myös voitti vuonna 1998 Suomen huonoin kirjoittaja -palkinnon yhdessä Tuomas Takalan kanssa tekstillä "Mallusjokelainen sielunmaisema".


title: Jermu Koskinen

text: Vuonna 2011 ilmestynyt kokoelma "Niin kauas kuin vyötä riittää" palkittiin Tiiliskivi-palkinnolla, jonka myöntää Tampereen yliopiston kirjallisuudenopiskelijoiden raati.


title: Mario L. Baltazar

text: Mario L. Baltazar (1. syyskuuta 1926 Bayombong – 9. heinäkuuta 2012) oli filippiiniläinen roomalaiskatolinen prelaatti. Hänet vihittiin dominikaanien papiksi 8. maaliskuuta 1952 ja nimitettiin Batanesin ja Babuyan-saarten prelaatiksi 18. marraskuuta 1966. Hänet asetettiin tähän tehtävään 7. tammikuuta 1967, ja hän erosi tehtävästään vuonna 1995.


title: Rayappu Joseph

text: Rayappu Joseph (s. 16. huhtikuuta 1940) on srilankalainen roomalaiskatolinen piispa. Hänet vihittiin papiksi 13. joulukuuta 1967 ja nimitettiin Mannarin hiippakunnan piispaksi 6. heinäkuuta 1992. Piispaksi vihkiminen seurasi 20. lokakuuta. Pääkonsekraattorina toimi Thomas Savundaranayagam, jota avustivat François Robert Bacqué ja Nicholas Marcus Fernando.


title: Thomas Savundaranayagam

text: Thomas Savundaranayagam (s. 13. heinäkuuta 1938) on srilankalainen roomalaiskatolinen piispa. Hänet vihittiin papiksi Jaffnan hiippakuntaan 21. joulukuuta 1963 ja nimitettiin Mannarin hiippakunnan piispaksi 24. tammikuuta 1981. Piispaksi vihkiminen seurasi 30. heinäkuuta. Pääkonsekraattorina toimi Jacob Bastiampillai Deogupillai, jota avustivat Nicholas Marcus Fernando ja Frank Marcus Fernando. Savundaranayagam nimitettiin Jaffnan piispaksi 6. heinäkuuta 1992.


title: François Robert Bacqué

text: François Robert Bacqué (s. 2. syyskuuta 1936) on ranskalainen roomalaiskatolinen piispa ja katolisen kirkon diplomaatti. Hänet vihki papiksi Paul-Marie-André Richaud 1. lokakuuta 1966, ja hänet nimitettiin Gradiscan titulaariarkkipiispaksi sekä apostoliseksi pro-nuntiukseksi Sri Lankaan 17. kesäkuuta 1988. Piispaksi vihkiminen seurasi 3. syyskuuta. Pääkonsekraattorina toimi Agostino Casaroli, jota avustivat Marius-Félix-Antoine Maziers ja Thierry Romain Camille Jordan.


title: François Robert Bacqué

text: Bacqué nimitettiin apostoliseksi nuntiukseksi Dominikaaniseen tasavaltaan 7. kesäkuuta 1994 ja Alankomaihin 27. helmikuuta 2001. Hän jäi eläkkeelle joulukuussa 2011.


title: TV Off

text: TV OFF on Helsingissä vuonna 2007 perustettu elektronista popmusiikkia soittava yhtye. Yhtyeen muodostavat Sara Marjoniemi ja Markku Mäkelä.


title: TV Off

text: TV OFFin esikoisalbumi Music Machine julkaistiin toukokuussa 2010. Vuoden 2011 marraskuussa yhtye toimi lämppärinä yhdysvaltalaiselle alternative rock -yhtye 30 Seconds To Marsille Latviassa, Liettuassa ja Valko-Venäjällä .


title: Thierry Jordan

text: Thierry Romain Camille Jordan (s. 31. elokuuta 1943 Shanghai, Kiina) on ranskalainen roomalaiskatolinen arkkipiispa. Hänet vihittiin papiksi Versailles'n hiippakuntaan 17. joulukuuta 1966 ja nimitettiin Pontoisen hiippakunnan koadjuuttoripiispaksi 6. lokakuuta 1987. Piispaksi vihkiminen seurasi 13. joulukuuta. Pääkonsekraattorina toimi André Rousset, jota avustivat Louis-Paul-Armand Simonneaux ja René Pierre Louis Joseph Séjourné.


title: Thierry Jordan

text: Jordanista tuli Pontoisen piispa 19. marraskuuta 1988. Hänet nimitettiin Reimsin arkkipiispaksi 20. heinäkuuta 1999.


title: Filippo Giannini

text: Filippo Giannini (9. toukokuuta 1923 – 10. helmikuuta 2012) oli italialainen roomalaiskatolinen piispa. Hänet vihittiin papiksi 15. kesäkuuta 1946 ja nimitettiin Rooman hiippakunnan vihkipiispaksi sekä Subaugustan titulaaripiispaksi 1. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.


title: Filippo Giannini

text: Giannini jäi eläkkeelle 3. heinäkuuta 1998.


title: Tero Pulkkinen

text: Tero Pulkkinen (s. 1969) on helsinkiläinen laulaja-lauluntekijä ja muusikko. 1990-luvun alussa hän aloitti yhteistyön Veli-Matti Järvenpään kanssa. Hän liittyi Los Olvidadokseen, jossa hän soitti kitaraa, mandoliinia, viulua, banjoa, kosketinsoittimia, haitaria sekä Tex-Mex-musiikille tyypillistä bajo sextoa. V-M Järvenpää Tex-Mex Quintetissä hän toimi myös laulusolistina.


title: Tero Pulkkinen

text: Laulajana ja lauluntekijänä hän on levyttänyt Järvenpään soolo-albumien lisäksi oman yhtyeensä Vibraköörin kanssa. Hän on ollut mukana lauluntekijänä ja muusikkona myös Jorma Kääriäisen, Muskan, Niko Ahvosen, Topi Sorsakosken ja Eero Raittisen albumeilla. Raittisen kanssa hän on esiintynyt eri kokoonpanoissa vuosien varrella, viime vuosina lähinnä NEN-orkesterissa. Muita Tero Pulkkisen yhtyeitä ovat olleet muun muassa Ali ja Rosvot sekä Freud Marx Engels & Jung, johon hän liittyi vuonna 2009.


title: Hartmut Warkuß

text: Hartmut Warkuß (s. 1940, Breslau, Saksa) on saksalainen entinen teollinen muotoilija.


title: Hartmut Warkuß

text: Warkuß kouluttautui kaivertajaksi 1950-luvulla. Iltaisin hän opiskeli metallitekniikkaa ja -muotoilua. Vuonna 1964 hän huomasi sanomalehdessä ilmoituksen, jossa Mercedes-Benz haki teollista muotoilijaa. Hän haki paikkaa, tuli valituksi ja työskenteli seuraavat kaksi vuotta Sindelfingenissä. Tämän jälkeen hän siirtyi töihin Fordille ja vuonna 1968 Audille. Vuonna 1976 hän otti vastuulleen Audin koko muotoiluosaston. Warkußin muotoilemat Audi 80- ja 100 -mallit tekivät Audin tunnetuksi muotoilulähtöisenä valmistajana.


title: Hartmut Warkuß

text: Warkuß siirtyi Volkswagenille vuonna 1993 ja suunnitteli ensi töikseen Passat B5 sedan -mallin. Auton omaleimainen kattolinja miellytti ostavaa yleisöä ja vaikutti osaltaan siihen, että autosta tuli suuri menestys. Vuonna 1994 Detroitin autonäyttelyssä esiteltiin Warkußin muotoilema Concept 1 -tutkielma, josta kehitettiin New Beetle. Tämä vahvisti Volkswagenin asemaa Yhdysvaltain markkinoilla. Tätä seurasi Golf IV -projekti, johon Warkuß muotoili ajattoman näköisen korin tunnusomaisine C-pilareineen.


title: Hartmut Warkuß

text: Vuonna 1999 Tokion autonäyttelyssä esiteltiin Warkußin suunnittelema Bugatti Veyron -tutkielma, joka on saanut osakseen arvostusta muotoilijoiden keskuudessa.


title: Hartmut Warkuß

text: Warkuß jäi eläkkeelle vuonna 2003. Hänen vaikutustaan Volkswageniin pidetään merkittävänä.


title: Liisa Rautiainen

text: Kirsti Anna Eliisabet (Liisa) Rautiainen (15. syyskuuta 1919 Kemi – 24. elokuuta 2018 Keminmaa) oli suomalainen kuvataiteilija ja kuvataideopettaja, joka tunnetaan lyijykynätöistään sekä suurikokoisista maalauksistaan.


title: Liisa Rautiainen

text: Rautiainen aloitti opintonsa Taideteollisessa oppilaitoksessa Helsingissä vuonna 1949 ja valmistui 1952. Häntä on luonnehdittu Lapin taiteen ”Grand Old Ladyksi” Eva-Johanna Mäkisen väitöstutkimuksen mukaan. Rautiaiselle myönnettiin Lapin yliopiston kunniatohtorin arvo vuonna 1992.


title: Liisa Rautiainen

text: Tita Jänkälä on ohjannut Rautiaisesta kertovan 26 minuuttia pitkän dokumenttielokuvan "Toinen ovi", joka valmistui vuonna 2010.


title: Badrinath (elokuva)

text: Badrinath () on vuonna 2011 ilmestynyt, V. V. Vinayakin ohjaama telugunkielinen elokuva. Elokuvan on tuottanut Allu Aravind, jonka poika Allu Arjun esittää pääosaroolia. Muissa keskeisissä rooleissa ovat Tamanna Bhatia ja Prakash Raj. Elokuva on dubattu tamiliksi ja malajalamiksi.


title: Badrinath (elokuva)

text:
Badrinathin temppelin henkinen johtaja, guru Bhisma Narayan (Prakash Raj), antaa uskollisimmalle palvelijalleen Badrille (Allu Arjun) tehtäväksi suojella Taksilassa sijaitsevaa temppeliä. Temppeliin saapuu Alakananda-niminen nuori nainen (Tamanna Bhatia), joka on menettänyt uskonsa jumaliin. Badri käännyttää hänet takaisin uskoon, mutta joutuu siinä sivussa osalliseksi eeppiseen rakkaustarinaan. Guru Bhisma Narayan aikoo tehdä Badrista seuraajansa, ja Badri joutuu tekemään valinnan uskonnon ja rakkauden välillä.
Elokuvan soundtrackin on säveltänyt M. M. Keeravani.


title: A Tonic for the Troops

text: A Tonic for the Troops on irlantilaisen The Boomtown Rats -yhtyeen toinen, vuonna 1978 julkaistu studioalbumi. Sen on tuottanut Robert John ”Mutt” Lange ja levy-yhtiö on Ensign Records.


title: A Tonic for the Troops

text: Äänityksestä on huolehtinut Steven Douglas Brown. Albumi on äänitetty Hollannissa Relight-studioilla.


title: A Tonic for the Troops

text: Kappaleiden tekoon ovat osallistuneet The Boomtown Rats -yhtyeen laulaja ja johtohahmo Bob Geldof, basisti Pete Briquette, rumpali Simon Crowe ja kosketinsoittaja Johnny Fingers.Laulujen musiikkikustantaja on Sewer Fire Hits / Zomba. Sanat on painettu LP-levyn suojakuoreen. Siinä on myös valokuvia yhtyeen kuudesta jäsenestä. Albumin otsikko mainitaan kappaleessa "She’s So Modern".Erään arvostelun mukaan hyvän esikoisalbumin ja Suomen-vierailun yhteydessä pidetyn konsertin jälkeen tämä levy kuulostaa yllättävältä. Levy tuntuu ylituotetulta ja mahtipontiselta. Ylen määrin käytetyt ja luonnottomat taustalauluosuudet tuovat arvioijan mieleen Queen-yhtyeen ja muutoin muistumia on Sparksilta, Steve Milleriltä ja jopa Emerson, Lake & Palmerilta. Yhtye on kehittynyt musiikillisesti ja se soittaa hyvin ja tarkasti, välillä kuitenkin ponnettomasti. Bob Geldofin sävellykset ovat monipuolisia, jopa loistavia, ja sanoituksissa on terävyyttä. Hänen laulutavastaan on hiottu pois raakuutta. Levy on arvioijan mielestä hyvä puutteineenkin.


title: A Tonic for the Troops

text: Albumilta on julkaistu single "She’s So Modern" / "Lying Again" (Ensign ENY 13). Tyyliltään nimikappale muistuttaa arvioijan mielestä yhtyeen esikoissingleä "Looking After No. 1". Sanoitus on "lällätystä" ja Bob Geldof on alkanut muistuttaa Bryan Ferrya. Tanssittava nimikappale on taidokasta "huipputason energiarockia" ja single kokonaisuudessaan "hyvää käyttörockia".


title: A Tonic for the Troops

text: Muut albumilta julkaistut singlet ovat "Like Clockwork" ja "Rat Trap".


title: Artemio

text: toveri Artemio eli Florindo Eleuterio Flores-Hala (s. 8. syyskuuta 1961 San Juan de Siguas, Arequipan alue, Peru) on perulaisen ja ideologialtaan kommunistisen sissijärjestön Loistavan polun johtaja.


title: Artemio

text: Helmikuussa 2012 Perun hallituksen joukot pidättivät Artemion viidakossa. Presidentti Ollanta Humala ehti antaa tiedotuksen Artemion kuolemasta, kunnes saatiin selville, että tämä oli säilynyt hengissä vaikkakin vakavasti haavoittuneena. Perun poliisi oli jo vuosien ajan yrittänyt saada Artemion kiinni, ja vuonna 2010 Yhdysvallat oli luvannut viiden miljoonan dollarin palkkion tiedoista, joiden avulla hänet saataisiin pidätettyä. Joulukuussa 2011 Artemio oli kertonut, että hänellä oli käytössään enää 150 sissiä, ja sanonut haluavansa saada aikaan tulitauon Perun hallituksen kanssa.


title: Artemio

text: Elämänsä aikana Artemio on käynyt lähellä kuolemaa useita kertoja. Esimerkiksi 1986 hän säilyi hengissä neljästä ampumahaavasta huolimatta.


title: Jun’ya Ishigami

text: Jun’ya Ishigami (, s. 1974) on japanilainen nuoren polven arkkitehti. Hänet tunnetaan muun muassa hyvin ohuista ja kevyistä, eteerisen läpinäkyvistä rakenteista ja installaatioista.


title: Jun’ya Ishigami

text: Ishigami valmistui Tokion taideyliopistosta vuonna 2000. Hän työskenteli Kazuyo Sejiman ja Ryūe Nishizawan SANAA-toimistolle, mutta vuonna 2004 hän perusti oman ”junya.ishigami+associates”-nimisen toimistonsa Tokioon. Hänen teoksiaan on sittemmin esitelty kansainvälisesti esimerkiksi Venetsian biennaalissa vuosina 2008 ja 2010, jolloin hän voitti tapahtuman Kultainen leijona -pääpalkinnon. Hänen minimalistiset teoksensa liikkuvat arkkitehtuurin ja taiteen välimaastossa leikkien mittakaavan, aistien ja materiaalien kanssa.


title: Jun’ya Ishigami

text: Ishigamin suunnittelemiin installaatiohin kuuluvat muun muassa ”Table” (2005), hyvin ohut, värähtelevä ja ilmassa kelluvalta vaikuttava suuri pöytä, Tokion modernin taiteen museon aulaan rakennettu ”Balloon” (2007), valtava heliumilla täytetty, ilmassa kelluva alumiinikuutio ja Venetsian biennaaliin vuonna 2008 toteutettu kasvihuoneiden ja suurten piirrosten sarja ”Extreme Nature: Landscape of Ambiguous Spaces”. Hänen ensimmäinen totetutettu rakennuksensa oli Kanagawa kōka daigaku -yliopiston opiskelijoille tarkoitettu KAIT Workshop -tila. Avoimen, lasiseinäisen ja neliömäisen tilan kattoa kannattelee 305 ohutta, epäsäännöllisesti aseteltua viisi metriä korkeaa pilaria.


title: The Return of Swamp Thing

text: The Return of Swamp Thing on vuonna 1989 ensi-iltansa saanut scifi-kauhukomediaelokuva ja jatko-osa elokuvalle "Swamp Thing – mies suolta". Elokuvan pääosia esittävät Louis Jourdan, Heather Locklear, Dick Durock, Sarah Douglas, Ace Mask, Monique Gabrielle ja Daniel Emery Taylor. Elokuvan on ohjannut Jim Wynorski. Elokuva oli taloudellinen floppi ja voitti Razzie-palkinnon huonoimmasta naispääosasta.


title: Gibson Sonex

text: Sonex oli vuonna 1980 esitelty Gibson-sähkökitara. Hinnastossa se sijoittui kaikkein halvimmaksi, ja korvasi Gibsonin katalogissa Marauderin ja S-1:n. Sonex-malleja oli neljä: Deluxe, Standard, Custom ja Artist. Sonex-mallien tuotanto lopetettiin jo 1980-luvun alkupuolella.


title: Gibson Sonex

text: Sonexin runko on litteä ja rungon takaosa S-1:n ja Marauderin tapaan Les Paulia laakeampi. Se valmistettiin synteettisestä Resonwood -materiaalista. Kustannusten laskemiseksi ja useimmista Gibsoneista poiketen Sonexin kaula oli pultattu kiinni runkoon. Standard- ja Custom -malleissa oli mustavalkoiset "Dirty Fingers" -humbuckermikrofonit kuorettomina.


title: Gibson Sonex

text: Suomalaisista artisteista Gibson Sonexia käytti 80-luvulla keikkakitaranaan Irwin Goodman .


title: Ardent-luokka (hävittäjä)

text: Ardent-luokka oli Britannian Kuninkaallisen laivaston torpedovenehävittäjäluokka (), jonka alukset valmisti John I. Thornycroft and Companyn valmistama ja se oli aseistusta lukuun ottamatta identtinen telakka Daring-luokan alusten kanssa. Alusten torpedoputket asennettiin kääntyviin telineisiin savuhormien rinnalle.


title: HMS Daring (D05)

text: HMS Daring (viirinumero D05) oli Britannian Kuninkaallisen laivaston Daring-luokan hävittäjä.


title: HMS Daring (D05)

text: Alus tilattiin Swan, Hunter and Wigham Richardsonilta Tynejoen varrelta ja sen kone toimitettiin Wallsend Slipway and Engineering Companyltä. Sen köli laskettiin 29. syyskuuta 1945 ja alus laskettiin vesille 10. elokuuta 1949. Se valmistui 8. maaliskuuta 1952.


title: HMS Daring (D05)

text: "HMS Daring" palveli uransa alussa Välimeren laivastossa ja Kotilaivastossa. Se osallistui Kreikan maanjäristyksen pelastustöihin ja Egyptin vastaisiin sotatoimiin maan vallattua Suezin kanavan 1956.


title: HMS Dainty (D108)

text: HMS Dainty (viirinumero D108) oli Britannian Kuninkaallisen laivaston Daring-luokan hävittäjä.


title: HMS Dainty (D108)

text: Alus tilattiin 24. tammikuuta 1945 J. Samuel White and Companylta Cowesista. Sen köli laskettiin 17. joulukuuta 1945 ja alus laskettiin vesille 16. elokuuta 1950. Se valmistui 26. helmikuuta 1953.


title: HMS Dainty (D108)

text: 20. tammikuuta 1953 "HMS Dainty" luovutettiin telakalta vastaanottotesteihin, joiden aikana alus oli Portsmouthin tukikohdan komentajan alaisuudessa. Testien päätyttyä alus sijoitettiin reserviin Cowesiin, josta se siirrettiin edelleen Välimeren laivaston Daring-luokan aluksista koottuun numeroimattomaan laivueeseen. Laivueen muut alukset olivat "HMS Daring", "HMS Defender" ja "HMS Delight". Alus määrättiin 7. joulukuuta 1955 reserviin varaosiksi siirrettäväksi. Alus palautettiin hetkeksi palvelukseen 8. helmikuuta 1956 Sleeping Beauty -harjoituksen ajaksi. Alus palautettiin reserviin 18. huhtikuuta. Vuoden lopulla alus palautettiin Välimeren laivastoon muodostettuun Daring-luokan aluksista muodostettuun osastoon ja se luokiteltiin 2. lokakuuta 1957 hävittäjäksi.


title: HMS Dainty (D108)

text: Alus kolaroi 2. huhtikuuta 1958 "HMS Solebayn" kanssa, jolloin se vaurioitui lievästi. 16. huhtikuuta alus siirrettiin Plymouthin komentajan alaisuuteen ja se siirrettiin telakalle korjattavaksi. Aluksen taaemmat torpedoputket poistettiin ja niiden tilalle rakennettiin majoitustiloja. Alus palasi palvelukseen 20. tammikuuta 1959 ja se siirrettiin Välimeren laivaston 2. hävittäjälaivueeseen 10. toukokuuta. Alus siirrettiin 21. marraskuuta 1960 Devonportin alaisuuteen telakointia varten. Sen modernisointi oli peruutettu 18. marraskuuta ja alus huollettiin Portsmouthissa 3. syyskuuta 1962 - 29. toukokuuta 1964.


title: HMS Dainty (D108)

text: Palvelukseen palattuaan ja läpäistyään koeajot alus siirrettiin 20. lokakuuta 1964 Portsmouthissa reserviin. Indonesian kriisin alettua Amiraliteetti päätti korvata "HMS Cavendishin" 23. saattajalaivueessa "HMS Daintyllä" ja alus palasi Portsmoouthissa palvelukseen 17. maaliskuuta 1965. Alus palveli Välimerellä lukuun ottamatta neljän kuukauden jaksoa Länsi-Intiassa talvella 1965-1966 ennen siirtoaan Kauko-Itään. Alus otettiin huhtikuussa 1967 palvelukseen Kotilaivastossa ja Länsi-Intiassa sekä lopulta yhdeksän kuukautta Kauko-Idässä ennen paluuta Britteinsaarille 31. heinäkuuta 1969.


title: HMS Dainty (D108)

text: Alus oli päätetty sijoittaa poistolistalle ja sen ilmoitettiin olevan huonossa kunnossa. Alus myytiin 1. helmikuuta 1971 Shipbreaking (Queensborough) Limitedille romutettavaksi ja se saapui Cairn Ryaniin romuttamista varten vielä helmikuun aikana.


title: HMS Decoy (D106)

text: HMS Decoy (viirinumero D106) oli Britannian Kuninkaallisen laivaston Daring-luokan hävittäjä.


title: HMS Decoy (D106)

text: Alus tilattiin Yarrow and Companylta Glasgow’sta. Sen köli laskettiin 22. syyskuuta 1946 ja alus laskettiin vesille 29. maaliskuuta 1949. Se valmistui 28. huhtikuuta 1953.


title: HMS Decoy (D106)

text: Alus myytiin 1969 sisaraluksensa "HMS Dianan" kanssa Perun laivastolle. Se siirrettiin Cammell Lairdin telakalle Birkenheadiin modernisoitavaksi. Alus nimettiin huhtikuussa 1973 ennen palvelukseen ottoa Angamosin taistelussa kaatuneen Diego Ferrén mukaan "BAP Ferréksi". Modernisoitaessa aluksen etumasto muutettiin asennettaessa Plesseyn AWS-1 ilmavalvontatutka. Lisäksi alukselle asennettiin kahdeksan MM38 Exocet -ohjuksen laukaisualustaa.


title: HMS Decoy (D106)

text: Alukselta poistettiin 1975–1976 SIMAn telakalla Callaossa Squid-sukellusveneentorjuntaheitin ja sen takakannelle rakennettiin helikopterikenttä. Samalla telakalla alukselle asennettiin 1977–1978 kaksi kaksiputkista OTO Melara 40 mm L70 DARDO -tykkitornia sekä niihin AESN NA-10 -tulenjohtojärjestelmä sekä AESN RTN-10X -tulenjohtotutka.


title: HMS Decoy (D106)

text: Alus poistettiin palveluksesta 13. heinäkuuta 2007.


title: Tanja Savitševa

text: Tanja Savitševa (, koko nimeltään "Tatjana Nikolajevna", Татья́на Никола́евна; 23. tammikuuta 1930 Pihkovan alueen Outovan piirin Dvorištši – 1. heinäkuuta 1944 Gorkin alueen Šatki) oli Leningradin Vasilinsaaren toisella linjalla asunut koulutyttö. Hänen Leningradin piirityksen aikana tekemänsä päiväkirjamerkinnät ovat järkyttävä dokumentti sodan kauhuista.


title: Tanja Savitševa

text: Leningradin syyskuussa 1941 alkanut piiritys aiheutti nopeasti inhimillisen katastrofin. Julkinen liikenne ja sähkönjakelu asuintaloihin keskeytyi joulukuussa 1941. Keskuslämmitys, vedenjakelu ja viemärit lakkasivat toimimasta tammikuun 1942 kovissa pakkasissa. Ruokapulan takia joulukuussa kuoli nälkään 53 000 ja tammi-helmikuussa noin 200 000 kaupunkilaista. Tammikuuhun 1943 asti jatkuneessä piirityksessä kuoli nälkään virallisten tietojen mukaan kaikkiaan 641 000 henkeä, historioitsijoiden mukaan vähintään 800 000. Pommituksissa kuoli noin 17 000 ja haavoittui 34 000 siviiliä.


title: Tanja Savitševa

text: Tanja Savitševan muistivihkoon tekemät lyhyet merkinnät kertovat hänen perheenjäsentensä kohtalosta:


title: Tanja Savitševa

text: »Ženja kuoli 28. joulukuuta klo 12.30 aamulla 1941Mummo kuoli 25. tammikuuta klo 3 päivällä 1942Lera kuoli 17. maaliskuuta klo 5 aamulla 1942Vasja-setä kuoli 13. huhtikuuta klo 2 yöllä 1942Ljoša-setä kuoli 10. toukokuuta klo 4 päivällä 1942Äiti 13. toukokuuta klo 7.30 aamulla 1942Savitševit ovat kuolleetKaikki ovat kuolleetVain Tanja on jäljellä»


title: Tanja Savitševa

text: Äidin kuoltua Tanja joutui lastenkotiin. Elokuussa 1942 hänet evakuoitiin Gorkin alueelle, jossa hän kuoli elimistön surkastumisen jälkiseurauksiin. Muistivihkon kopio on näytteillä Pietarissa Piskarjovkan hautausmaan paviljongissa.


title: Tanja Savitševa

text: Vuonna 1971 löydetty asteroidi 2127 Tanya on nimetty hänen mukaansa.


title: Kontukimalainen

text: Kontukimalainen ("Bombus terrestris") on kimalaisten sukuun kuuluva mesipistiäislaji.


title: Kontukimalainen

text: Kontukimalainen on kimalaiseksi melko suurikokoinen. Sen selkäpuolella on kaksi tummankeltaista raitaa, sillä etuselkä ja takaruumiin toinen selkäkilpi ovat keltaiset


title: Kontukimalainen

text: Se on helppo sekoittaa Bombus-alasuvun muihin lajeihin, ennen kaikkea mantukimalaiseen ("Bombus lucorum"), isokimalaiseen ("Bombus magnus") sekä kangaskimalaiseen ("Bombus cryptarum"). Myös melanistisia kontukimalaisia esiintyy.


title: Kontukimalainen

text: Luontainen esiintymisalue ulottuu Välimereltä Britteinsaarille ja Pohjois-Skandinaviaan. Suomessa laji on havaittu ensimmäisen kerran vuonna 1994 pääkaupunkiseudulla. Sitä on kuitenkin siirretty muun muassa Britanniasta Uuteen-Seelantiin ja kasvihuonetuotannon pölyttäjäksi muun muassa Japaniin. Sitä esiintyy jopa Marokon kuumassa ja kuivassa ilmastossa.


title: Kontukimalainen

text: Kontukimalainen pesii maahan. Pesässä saattaa olla jopa 350 kimalaista. Emot heräävät aikaisin keväällä, Suomessa pajujen kukinta-aikaan.


title: HMS Defender (D114)

text: HMS Defender (viirinumerot I47 ja D114) oli Britannian Kuninkaallisen laivaston Daring-luokan hävittäjä. Alus piti alun perin nimetä "HMS Dogstariksi", mutta se nimettiin uudelleen huhtikuussa 1946.


title: HMS Defender (D114)

text: Alus tilattiin 16. helmikuuta 1945 Alexander Stephen and Sonsilta Greenockista. Sen köli laskettiin 22. maaliskuuta 1946 ja alus laskettiin vesille 27. heinäkuuta 1950. Se valmistui 5. joulukuuta 1952.


title: HMS Defender (D114)

text: "HMS Defender" liitettiin Kaukoidän laivastoon, jossa se palveli lokakuussa 1953 Japanissa Yhdysvaltain laivaston mukana osana 5. risteilijäviirikköä ennen liittymistään 1954 Välimeren laivaston Daring-osasto A:han. Alus oli huollettavana, mistä se palasi palvelukseen 14. kesäkuuta 1955 palvellen sekä Koti- että Välimeren laivastoissa. Se osallistui marraskuussa 1956 "HMS Daringin" kanssa Suezin kanavan vallanneen Egyptin vastaisiin sotatoimiin.


title: HMS Defender (D114)

text: Alus osallistui Malesian kriisiin, jolloin se ampui Johorin alueen kohteita. Se osallistui Kyproksen EOKA-terroristijärjestön etsintään.


title: HMS Defender (D114)

text: Alus luokiteltiin 2. lokakuuta 1957 hävittäjäksi jatkaen palvelustaan 2. hävittäjälaivueessa ennen palveluksesta poistoaan ja siirtoaan Chathamin telakalle 17. helmikuuta 1958. Telakalla aluksen taaemmat torpedoputket poistettiin ja sille rakennettiin lisää majoitustiloja. Huoltoa seuranneiden koeajojen päätyttyä alus palasi 30. huhtikuuta 1959 palvelukseen Välimeren laivaston 2. hävittäjälaivueeseen, josta se palasi kotivesille huhtikuussa 1960. Alus poistettiin palveluksesta tammikuussa 1961.


title: HMS Defender (D114)

text: "HMS Defender" oli Chathamissa reservissä aina vuoteen 1965 saakka, jona aikana se siirrettiin 2. huhtikuuta 1962 Chathamin telakalle modernisoitavaksi, jolloin sen etummaiset torpeodputket poistettiin ja alukselle asennettiin tyypin 903 tulenjohtotutka. Se palasi telakalta 1963. Amiraliteetti ilmoitti 9. joulukuuta 1964 aluksen korvaavan "HMS Diamondin", joka palveli 23. saattajalaivueessa. "HMS Defender" palasi palvelukseen maaliskuussa 1965.


title: HMS Defender (D114)

text: Alus oli palveli Koti- ja Välimeren laivastossa lukuun ottamatta talvea 1966-1967, jolloin se oli valmiustehtävissä Karibialla, kun Saint Vincentillä oli levotonta. Alus oli vuonna 1967 suojaamassa laivasto-osastoa sukellusveneiltä, kun brittijoukot vetäytyivät Adenista. Se kolaroi 13. lokakuuta 1967 lievästi "Hr. Ms. Hollandin" kanssa Portsmouthissa. Vaurioiden korjaaminen vei ainoastaan 40 puntaa ja aluksen miehistöä vastaan ei nostettu syytteitä. Alus palasi Britteinsaarille, jossa se poistettiin palveluksesta Devonportissa elokuussa 1969.


title: HMS Defender (D114)

text: Alus siirrettiin syyskuussa poistolistalle romutettavaksi. Sen kaikki käyttökelpoinen poistettiin ja alus myytiin 10. toukokuuta 1972 romutettavaksi G. A. White and Companylle St. David's Harbouriin. Alus romutettiin Inverkeithingissä.


title: Jyrki Hilpelä

text: Jyrki Hilpelä (s. 1948) on Itä-Suomen yliopiston yliopistonlehtori ja Helsingin ja Turun yliopistojen dosentti. Hilpelä on opiskellut Turun yliopistossa filosofiaa ja yhteiskuntatieteitä. Hän väitteli 1986 filosofiassa Jyväskylän yliopistossa.


title: Jyrki Hilpelä

text: Jyrki Hilpelä aloitti Joensuun korkeakoulun käyttäytymistieteiden metodologian yliassistenttina 1974. Sittemmin hän on toiminut käytännöllisen filosofian vt.apulaisprofessorina, kasvatustieteen ma.professorina sekä vt. yliopistonlehtorina Joensuun yliopistossa ja fuusion jälkeen Itä-Suomen yliopistossa. Hänen julkaisunsa käsittelevät erityisesti sivistystä, valistusta, saksalaista kasvatusajattelua ja koulutuspolitiikkaa. Mm. Eero Ojanen julkaisi Helsingin Sanomissa myönteisen arvion Hilpelän väitöskirjasta Filosofia kritiikkinä (1986).


title: Jyrki Hilpelä

text: Jyrki Hilpelä toimi Suomen kasvatustieteellisen seuran Kasvatus-aikakauskirjan päätoimittajana vuodesta 2007 vuoteen 2011. Lehden pääkirjoituksissa näkyi Hilpelän terävän kynän jälki.


title: British Academy Film Awards 2012

text: Vuoden 2012 British Academy Film Awards -palkinnot, lyhyemmin BAFTA-palkinnot, jaettiin 12. helmikuuta 2012 Royal Opera House -oopperatalossa Lontoossa. Stephen Fry juonsi seremonian. Hän on juontanut seremonian aikaisemmin vuosina 2001 – 2006. Eniten palkintoja voitti elokuva "The Artist". Jean Dujardin ja Meryl Streep palkittiin parhaina näyttelijöinä. Vuoden parhaaksi brittiläiseksi elokuvaksi nimettiin "Pappi, lukkari, talonpoika, vakooja".


title: British Academy Film Awards 2012

text: Palkintoja pidetään hyvinä suunnannäyttäjinä helmikuun lopussa jaettavia Oscar-palkintoja ajatellen.


title: British Academy Film Awards 2012

text: Voittajat on listattu ensimmäisenä ja tummennettu.


title: Pinter

text: Pinter tai Pintér on muun muassa seuraavien henkilöiden sukunimi:


title: Kuoppala

text: Kuoppala voi tarkoittaa seuraavia:


title: Långbacka

text: Långbacka voi tarkoittaa seuraavia:


title: Motorola Xoom

text: Motorola Xoom on Motorolan valmistama tabletti. Alun perin siinä on Android 3.0 -käyttöjärjestelmä. Sen voi päivittää Android 4.0:aan. Myöhemmin on julkaistu Xyboard eli Xoom 2. Paketin mukana tulee kynä ja tablettiin voi ostaa lisävarusteita, kuten näppäimistön.


title: Yksinäinen ratsastaja (vuoden 1981 elokuva)

text: Yksinäinen ratsastaja (engl. "The Legend of the Lone Ranger") on vuonna 1981 julkaistu lännenelokuva, joka perustuu George W. Trendlen ja Fran Strikerin luomaan tarinaan hahmosta Yksinäinen ratsastaja. Elokuvan pääosia esittävät Klinton Spilsbury, Michael Horse, Christopher Lloyd, Jason Robards, John Bennett Perry, John Hart, Richard Farnsworth, Lincoln Tate ja Ted Flicker. Elokuvan on ohjannut William A. Fraker. Elokuva oli taloudellinen floppi ja voitti kolme Razzie-palkintoa huonoimmasta miespääosasta, huonoimmasta uudesta tähdestä ja huonoimmasta musiikista.


title: Painostus (elokuva)

text: Painostus ("The Offence") on vuonna 1973 ensi-iltansa saanut draamaelokuva, joka perustuu John Hopkinsin vuonna 1968 kantaesitettyyn näytelmään "This Story of Yours". Elokuvan pääosia esittävät muun muassa Sean Connery, Trevor Howard, Vivien Merchant, Ian Bannen, Peter Bowles, Derek Newark, Ronald Radd, John Hallam, Richard Moore ja Anthony Sagar. Elokuvan on ohjannut Sidney Lumet.


title: Painostus (elokuva)

text: Elokuvassa kuulusteleva poliisi (Connery) erehtyy tappamaan inhoamansa lastenraiskaajan ja joutuu sitten perustelemaan tekoaan itselleen ja yhteiskunnalle.


title: Painostus (elokuva)

text: "Video-oppaassa" vuodelta 1994 Bello Romano kuvaa "Painostusta" tiivistunnelmaiseksi, lähes hysterian partaalle kiihtyväksi psykologiseksi draamaksi. Hän antaa elokuvalle kolme tähteä viidestä, mikä vastaa sanallista arviota ”hyvä”.


title: Lumijyvänen

text: Lumijyväset ovat pieniä, valkoisia, läpinäkymättömiä lumihitusia. Niitä sataa sumusta tai matalalla olevasta paksusta sumupilvestä samanlaisissa säätiloissa kuin tihkusadetta. Ne eivät sataessaan kimpoa kovasta alustasta eivätkä maahan osuessaan rikkoudu. Lumijyväset ovat yleensä pitkänomaisia tai litistyneitä, ja niiden läpimitta ainakin johonkin suuntaan on alle 1 mm. Ne muistuttavatkin mannaryynejä. Lumijyvässateella lämpötila on yleensä 0…-10 °C.


title: Lumijyvänen

text: Lumijyvästen METAR-koodi on SG.


title: Prakash Raj

text: Prakash Raj (s. 26. maaliskuuta 1965 Bangalore, Karnataka, Intia) on palkittu intialainen näyttelijä, joka on näytellyt, ohjannut ja ollut tuottajana useassa kannadan-, tamilin-, telugun-, hindin- ja malajalaminkielisessä elokuvassa. Hänen tuotantoyhtiönsä on Duet Movies. Erityisesti Prakash Raj tunnetaan antagonistisista rooleistaan kannadan-, tamilin- ja telugunkielisissä elokuvissa ja näistä rooleista hän on saanut myös paljon palkintoja. Vuonna 2009 hän voitti Intian parhaan näyttelijän kansallisen elokuvapalkinnon elokuvassa "Kanchivaram" näyttelemästään roolista.


title: Saturometri

text: Saturometri on laite, jolla mitataan kaasujen kokonaiskyllästystä vedessä. Sen avulla kalanviljelijä voi selvittää, onko vedessä liikaa kaasuja. Tällöin tarvitaan myös tieto ilmanpaineesta. Jos käsi veteen laitettaessa peittyy välittömästi ilmakupliin, on vesi ylikyllästetty.


title: Saturometri

text: Kaasujen kokonaiskyllästysprosentti S% voidaan laskea seuraavasti:


Saturometri


title: Saturometri

text: mssä P on saturometrin lukema ja P vallitseva ilmanpaine.


title: GG Caravan

text: GG Caravan on suomalaisista rap- ja hip hop -artisteista sekä eri alojen muusikoista koostuva 14-henkinen yhtye. Rap- ja mustalaismusiikin erilaisia vaikutteita yhdistävän yhtyeen esikoisalbumi julkaistiin 29. helmikuuta 2012. Yhtye soittaa folkahtavaa rap-musiikkia.


title: GG Caravan

text: GG Caravan sai alkunsa osana sisäasiainministeriön ja EU-komission rahoittamaa Meijän puolue -tiedotuskampanjaa. Kampanjaa varten tehtiin kahdeksan musiikkivideota, joihin musiikin sävelsivät Deep Insight -yhtyeen Tero Roininen ja Samu Wuori. Yhtye syntyi, kun osa videoiden tekemiseen osallistuneista muusikoista päätti tehdä kampanjamateriaaliin pohjautuvan yhtyeen nimeä kantavan musiikkialbumin. Albumi nousi julkaisuviikollaan Suomen virallisen listan kolmannelle sijalle.


title: HMS Delight (D119)

text: HMS Delight (viirinumero D119) oli Britannian Kuninkaallisen laivaston Daring-luokan hävittäjä.


title: HMS Delight (D119)

text: Alus tilattiin 5. kesäkuuta 1944 Fairfield Shipbuilding and Engineering Companylta Govanista. Sen köli laskettiin 5. syyskuuta 1946 ja alus laskettiin vesille 21. joulukuuta 1950. Alus valmistui 9. lokakuuta 1953.


title: HMS Delight (D119)

text: Alus romutettiin 1971.


title: Stuart Cloete

text: Edward Fairly Stuart Graham Cloete (23. heinäkuuta 1897 Pariisi, Ranska – 19. maaliskuuta 1976 Kapkaupunki, Etelä-Afrikka) oli eteläafrikkalainen kirjailija. Häneltä on julkaistu romaaneja, novelleja, runoja sekä elämäkertoja ja muita tietokirjoja.


title: Stuart Cloete

text: Cloeten ensimmäinen romaani "Turning Wheels" ilmestyi vuonna 1937 ja se oli miljoonamenestys. Suomeksi sen on kääntänyt J. F. Ruotsalainen nimellä "Vierivät vankkurit" vuonna 1938 WSOY:n kustantamana.


title: HMS Diamond (D35)

text: HMS Diamond (viirinumero D35) oli Britannian Kuninkaallisen laivaston Daring-luokan hävittäjä.


title: HMS Diamond (D35)

text: Alus tilattiin 24. tammikuuta 1945 John Brown and Companylta Clydebankistä telakkanumerolla 632. Sen köli laskettiin 15. maaliskuuta 1949 ja alus laskettiin vesille 14. kesäkuuta 1950. Se valmistui 21. helmikuuta 1952.


title: HMS Diamond (D35)

text: Aluksen keula vaurioitui pahoin 29. syyskuuta 1953 sen törmätessä risteilijä "HMS Swiftsuren" kanssa harjoituksissa Islannin vesillä. Alus oli 1956 Suezilla ja se siirrettiin Chathamin telakalle huollettavaksi 1959.


title: HMS Diamond (D35)

text: Alus kolaroi toisen kerran 1964 "HMS Salisburyn" kanssa. Se siirrettiin 1970 koululaivaksi Portsmouthiin ja alus romutettiin 12. marraskuuta 1981 Rainhamissa Kentissä.


title: Parugu

text: Parugu () on vuonna 2008 ilmestynyt, Bhaskarin ohjaama telugunkielinen elokuva, jonka pääosia esittävät Allu Arjun, Sheela ja Prakash Raj. Elokuvan on tuottanut Dil Raju. Elokuva voitti parhaan vuonna 2008 ilmestyneen telugunkielisen elokuvan Filmfare Awards South -palkinnon.


title: Parugu

text: Elokuva on dubattu malajalamiksi ja se on uudelleenfilmatisoitu orijaksi nimellä "Sanja aau Sanjana" ja bengaliksi nimellä "Sedin Dekha Hoechilo".


title: Parugu

text:
Eräs Ramachandrapuramin kylän vaikutusvaltaisimmista miehistä, Neelakanta (Prakash Raj), ei usko rakkausavioliittoihin. Hänen vanhempi tyttärensä Subbalakshmi (Poonam Bajwa) karkaa vanhempiensa järjestämistä häistä alempiluokkaisen Erra Babu -nimisen miehen kanssa. Neelakanta yrittää löytää karkurit, ja hänen miehensä ottavat Erra Babun ystävät vangeiksi. Vankien joukossa on Krishna (Allu Arjun), joka rakastuu Neelakantan nuorempaan tyttäreen Meenaan (Sheela). Krishnan täytyy karata Meenan kanssa tai saada Neelakanta suostumaan heidän avioliittoonsa.
Elokuvan soundtrack julkaistiin 8. huhtikuuta 2008. Sen on säveltänyt Mani Sharma. Kappaleet ovat sanoittaneet Ananth Sreeram, Sirivennela ja Chandrabose.


title: HMS Diana (D126)

text: HMS Diana (viirinumero D126) oli Britannian Kuninkaallisen laivaston Daring-luokan hävittäjä.


title: HMS Diana (D126)

text: Alus tilattiin 16. huhtikuuta 1945 Yarrow and Companylta Clydebankistä nimellä "HMS Druid" telakkanumerolla 1846. Sen köli laskettiin 3. huhtikuuta 1947 ja alus laskettiin vesille 8. toukokuuta 1952 "HMS Dianana" kumminaan amiraali Sir Rhoderick McGrigorin puoliso Lady McGrigor. Se valmistui 29. maaliskuuta 1954.


title: HMS Diana (D126)

text: "HMS Diana" upotti 31. lokakuuta 1956 Punaisella merellä Suezin kriisin aikana torpedoimalla risteilijä "HMS Newfoundlandin" kanssa tykkitaistelua käyvän Egyptin laivaston fregatin "Domiatin".


title: HMS Diana (D126)

text: Alus myytiin 1969 sisaraluksensa "HMS Decoyn" kanssa Perulle. Se nimettiin "BAP Palacioksi". Alus poistettiin palveluksesta 1993.


title: Rummuttajat

text: Rummuttajat eli vanhemmalta nimeltään rumpukalat (Sciaenidae) on ahvenkaloihin kuuluva runsaslajinen heimo. Heimon lajeja tavataan ympäri maapalloa lauhkeista ja lämpimistä vesistä.


title: Rummuttajat

text: Vanhimmat rummuttajien heimoon kuuluvien lajien fossiilit on löydetty Pohjois-Amerikasta ja ajoitettu eoseenikaudelle. Nykyään heimoon kuuluu 70 sukua ja noin 270 lajia. Ne ovat litteähkäjä kaloja ja kasvavat kooltaan 5–200 cm pitkiksi. Tyypillisiä piirteitä ovat pyrstöön asti jatkuva kylkiviiva ja pitkä selkäevä, jonka etu- ja takaosaa erottaa selvä notko. Eräillä lajeilla on kuonossaan viiksisäikeitä. Rummuttajat kykenevät muodostamaan uimarakkonsa ja lihaksiensa avulla raakkuvia tai rummunpärinältä kuulostavia ääniä, mistä ne ovat saaneet nimensä. Tyypillinen piirre on myös se, että kaloilla on poikkeuksellisen suuret kuulokivet. Pohjaväriltään rummuttajalajit ovat valkeahkoja, hopeanharmaita tai tummanruskeita. Ruumiissa voi olla tummempia pysty- tai vinoraitoja. Nuorilla kaloilla voi olla ruumiissaan laikkuja tai raitoja.


title: Rummuttajat

text: Rummuttajalajit elävät lämpimissä ja lauhkeissa vesissä lähellä rannikkoa Atlantilla, Välimeri mukaan luettuna, Intian valtameressä ja Tyynessämeressä yleensä lähellä rannikkoa. Pohjois-Amerikassa on yksi ja Etelä-Amerikassa 28 makeassa vedessä elävää lajia. Merien rummuttajia tavataan usein murtovedestä, muun muassa jokien suistoista. Lajit liikkuvat usein lähellä muta- tai hiekkapohjaa yksin tai pieninä ryhminä. Rummuttajat syövät pieniä kaloja ja selkärangattomia eläimiä. Varsinkin suurimmat heimon lajeista ovat myös tärkeitä ihmisen ruokakaloja ja urheilukalastuksen kohteita.


title: Tiikerihai (täsmennyssivu)

text: Tiikerihai voi tarkoittaa seuraavia:


title: Ateenan valtiomuoto (Ksenofon)

text: Ateenan valtiomuoto () on Ksenofonin nimiin pantu tutkielma, joka käsittelee antiikin Ateenan valtiomuotoa. Teos on kuitenkin epäperäinen.


title: Ateenan valtiomuoto (Ksenofon)

text: Teos on säilynyt Ksenofonin aitojen teosten joukossa, mutta tutkijat ovat olleet pitkään yksimielisiä siitä, ettei hän voi olla teoksen todellinen kirjoittaja. Alun perin tämän näkemyksen esitti jo Demetrios Magnesialainen ensimmäisellä vuosisadalla eaa. Teos voidaan osoittaa epäperäiseksi siksi, että se eroaa tyyliltään Ksenofonin aidoista teoksista; lisäksi sen katsotaan syntyneen viimeistään 415–412 eaa., jolloin Ksenofon oli vielä nuori.


title: Ateenan valtiomuoto (Ksenofon)

text: Teosta ei sen sisällöstä päätellen ole kirjoitettu Ateenassa. Tutkijat näkevätkin sen Ateenasta maanpakoon lähteneen yrityksenä selittää kaupungin politiikkaa muille kreikkalaisille. Kirjoittaja selvästikin vastustaa ateenalaista demokratiaa ja kannattaa oligarkiaa. Teos on saatettu kirjoittaa esimerkiksi Peloponnesoksella peloponnesolaissodan aikana.


title: Ateenan valtiomuoto (Ksenofon)

text: Teoksen kirjoittajasta käytetään nimitystä Pseudo-Ksenofon, tai ”Vanha oligarkki” sen demokratianvastaisten näkemysten vuoksi.


title: HRT F1

text: HRT F1 Team (virallisesti Hispania Racing F1 Team) oli espanjalainen Formula 1 -talli, joka aloitti sarjassa kaudella 2010. Talli tunnettiin ennen nimellä Campos Meta 1, mutta talli joutui jo ennen alkavaa kautta nopeasti talousvaikeuksiin, ja yhdessä vaiheessa näytti siltä, ettei tallin autoja nähtäisi lainkaan lähtöruudukossa. Pelastajaksi nousi espanjalainen liikemies José Ramón Carabante, joka osti enemmistöosuuden tallista itselleen ja nimesi Colin Kollesin tallipäälliköksi Adrián Camposin tilalle. Kolles erosi tehtävästään kauden 2011 päätteeksi ja tilalle tuli Luis Pérez Sala.


title: HRT F1

text: Marraskuussa 2012 tallin omistajat ilmoittivat tallin olevan myynnissä. Talli ei kuitenkaan saanut uutta omistajaa 30. marraskuuta mennessä, jolloin talli pyyhittiin pois kaudelle 2013 osallistuvien tallien listalta. Talli osallistui yhteensä 58 kilpailuun saavuttamatta yhtään pistettä.


title: HRT F1

text: Kauden 2010 MM-sarjassa talli kilpaili Dallaran suunnittelemalla ja valmistamalla autolla, mutta valmistajien sarjaan auto ilmoitettiin nimellä HRT-Cosworth. Kaudelle 2010 tallin kuljettajiksi ilmoitettiin Bruno Senna ja Karun Chandhok.


title: HRT F1

text: Tallin testikuljettajana pääasiallisesti toimiva Sakon Yamamoto korvasi Sennan Britannian GP:ssä ja Chandhokin Saksan GP:stä 2010 eteenpäin. Yamamoto ei kuitenkaan pystynyt kilpailemaan Singaporen GP:ssä, vaan tallin kauden 2010 neljänneksi kisakuljettajaksi nimettiin tallin toinen testikuljettaja Christian Klien. Klien korvasi Yamamoton myös Brasilian GP:ssä ja kauden päätteneessä Abu Dhabin GP:ssä Talli sijoittui 11. MM-taulukossa saavuttamatta kaudella yhtään pistettä. Hispanian taakse MM-sarjassa jäi ainoastaan Virgin. Tallin parhaaksi sijoitukseksi jäivät Chandhokin ja Sennan ajamat 14. sijat. Kauden loppupuolella ilmoitettiin Hispanian tehneen sopimuksen Toyotan kanssa Toyotan kaudelle 2010 suunnitteleman auton käytöstä. Sopimus kuitenkin purkautui Hispanian ollessa kyvytön maksamaan lupaamansa maksunsa ajallaan.


title: HRT F1

text: Kaudella 2011 tallin kuljettajina aloittivat paluun kilpakuljettajaksi tehnyt Narain Karthikeyan ja Vitantonio Liuzzi.


title: HRT F1

text: Kausi alkoi Hispanialta surkeasti kun tallin molemmat autot karsiutuivat Australian kilpailusta aika-ajoissa. Seuraavassa kilpailussa tallin molemmat autot pääsivät mukaan mutta keskeyttivät.Kanadan GP:ssä kilpailussa tallin kuljettaja Liuzzi onnistui ajamaan tallin koko historiansa parhaan sijoituksen ajamalla sijalle 13. Talli julkisti kesäkuun lopussa Daniel Ricciardon kilpakuljettajakseen. Hän korvasi Narain Karthikeyanin Britannian GP:stä lähtien. Karthikeyan ajoi Liuzzin tilalla Intian GP:ssä. Talli sijoittui MM-taulukossa 11:nneksi Virginin edelle kuten aiempanakin vuonna.


title: HRT F1

text: Kaudella 2012 tallissa ajoivat Pedro de la Rosa ja tallin kanssa jatkosopimuksen tehnyt Narain Karthikeyan.


title: HRT F1

text: Avauskilpailussa Australiassa tallin molemmat kuljettajat karsiutuivat edellisen vuoden tapaan kilpailusta, sillä kuljettajien kierrosajat eivät mahtuneet 107 prosentin karsintarajan sisään. Tallilla oli myös vaikeuksia saada molemmat autot valmiiksi katsastukseen kisaviikonlopun alla. Kausi oli muutenkin tallille vaikea. Tallin parhaaksi sijoitukseksi jäi Karthikeyanin ajama Monacon GP:n 15. sija. Talli sijoittui sarjan viimeiseksi viimeisellä kaudellaan.


title: Terschelling

text: Terschelling on kunta ja saari Alankomaissa, Länsifriiseinsaarilla. Paikkakunnan tärkein tulolähde on matkailu.


title: Thankful

text: Thankful () voi tarkoittaa seuraavia asioita:


title: Tukilentolaivue

text:
Tukilentolaivue (TukiLLv) on Suomen ilmavoimiin kuuluva Satakunnan Lennoston joukko-osasto, joka on sijoitettu Pirkkalan lentokentälle.
n
Tukilentolaivueen tehtävänä on puolustusvoimien ja valtiohallinnon tukeminen tukilentotoiminnalla sekä tutkimus- ja koelentotoiminta. Sen muita tehtäviä ovat mm. lentokuljetukset, laskuvarjohyppytoiminta, ilma- ja kartoituskuvaukset ja maalinhinaukset.
Aiemmin itsenäisenä toiminut laivue liitettiin Ilmasotakoulun organisaatioon 1.1.2005 koulun nimenvaihdoksen yhteydessä. Pirkkalaan laivue siirtyi 1.7.2014 ja 1.1.2015 alkaen laivue liitettiin virallisesti Satakunnan Lennostoon.


title: Tukilentolaivue

text: Joukkoyksikön komentajana vuoteen 2013 toimi everstiluutnantti Kimmo Hyvärinen.


title: Tukilentolaivue

text: Komentajia:


title: Tukilentolaivue

text: Laivue operoi ilmavoimien kuljetus- ja yhteyskoneilla kuten EADS Casa C-295 (CC), Fokker F.27 (FF), Learjet 35 (LJ), Pilatus (PI) ja Vinka (VN) sekä tutkimus- ja koelentokoneilla Hawk (HW) ja Hornet (HN) Pirkkalan tukikohdassa. Laivue jakautuu lentueisiin:Vuoden 2012 helmikuussa julkistetussa puolustusvoimauudistuksessa Tukilentolaivue päätettiin siirtää Pirkkalaan vuonna 2014. Samalla siihen liitettiin aiemmin Jämsän Hallissa sijainnut Ilmavoimien Koelentokeskus.


title: Tukilentolaivue

text: Joukko-osasto muodostettiin vuonna 1996 Tikkakoskella sijanneen "Tiedustelulentolaivueen" (TiedLLv) ja Utista Tikkakoskelle siirtyneistä Kuljetuslentolaivueen (KuljLLv) osista. Tiedustelulentolaivue perustettiin vuonna 1973 Hämeen Lennoston tiedustelulentueesta ja Kuljetuslentolaivue vuonna 1963 Karjalan Lennoston Kuljetus- ja tiedustelulentueesta.


title: Tukilentolaivue

text: Laivueeseen on kuulunut myös Esikuntalentue. Sen nimeksi muutettiin vuonna 1953 Yhteyslentue, jonka päällikkönä toimi 70-luvulla mm. kapteeni Erkki Ikonen.


title: Tukilentolaivue

text: Laivueen hihamerkeissä on seuraavat eri lentueiden symbolit:


title: Tukilentolaivue

text: Itsenäisen joukko-osaston vuosipäivä oli 1. lokakuuta ja kunniamarssi Kotkan pojat. Joukko-osastotunnus vaihtui nimen muuttuessa Tukilentolaivueeksi.


title: The Hour

text: The Hour voi viitata:


title: The Hour

text: Mediassa:


title: Bronisław Malinowski

text: Bronisław Kasper Malinowski (7. huhtikuuta 1884 Krakova, Itävalta-Unkari — 16. toukokuuta 1942 New Haven, Connecticut, Yhdysvallat) oli puolalaissyntyinen antropologi, joka teki merkittävän osan elämäntyöstään Isossa-Britanniassa. Malinowskia pidetään yhtenä ns. funktionalistisen koulukunnan huomattavimmista edustajista.


title: Bronisław Malinowski

text: Bronisław Malinowski aloitti tieteellisen uransa Krakovassa, silloisessa Itävalta-Unkarissa, ja suoritti Jagellon yliopistossa filosofian tohtorin tutkinnon pääaineinaan matematiikka ja luonnontieteet. Hän perehtyi myös James George Frazerin, Karl Bücherin ja Wilhelm Wundtin kirjoituksiin; luettuaan Frazerin teoksen "The Golden Bough" hän päätti ryhtyä antropologiksi. Hänen funktionalististen näkemystensä edeltäjinä voidaan pitää myös Herbert Spenceriä, William Jamesia ja Emile Durkheimia. Hän oli kiinnostunut psykoanalyysin sovelluksista ja pyrki osoittamaan, etteivät oidipuskompleksi ja muut psykologiset ristiriidat olisi luonteeltaan yleismaailmallisia.


title: Bronisław Malinowski

text: Malinowski seurasi Wundtin luentoja Leipzigissa, ennen kuin muutti Britanniaan vuonna 1910. Hän teki antropologista kenttätyötä Tyynenmeren saaristoissa ja Australiassa ja I maailmansodan jälkeen suoritti tohtorintutkinnon London School of Economics -korkeakoulussa. Hänen työnohjaajansa oli Charles Gabriel Seligman, ja hänen opettajiinsa kuului myös suomalainen Edvard Westermarck. Sittemmin Malinowski teki kenttätyötä myös pueblointiaanien parissa 1920-luvulla, Etelä- ja Itä-Afrikassa ja Meksikossa 1930-luvulla. Hän sai Britannian kansalaisuuden vuonna 1931.


title: Bronisław Malinowski

text: Malinowski hoiti Lontoon yliopistossa antropologian professuuria vuodesta 1927 lähtien, ja II maailmansodan puhjettua hän jäi Yhdysvaltoihin ja opetti Yalen yliopistossa. Malinowskin tunnetuin teos on "Argonauts of the Western Pacific" (1922). Päätutkimukset koskivat Trobriandsaarten kansojen tapoja ja sosiaalista järjestystä.


title: Bronisław Malinowski

text: Antropologisessa työssään Malinowski hyödynsi niin kutsuttua osallistuvaa havainnointia. Hän osasi kuvata kulttuurien ominaislaatua elävästi ja konkreettisesti. Yhteiskuntien tutkimisessa hän erotti neljä keskeistä näkökohtaa:


title: Bronisław Malinowski

text: Malinowski korostaa kulttuuri-ilmiöiden globaalisuutta ja funktionaalisuutta: esimerkiksi kaupankäynti vaikuttaa koko yhteisön elämään, kaikkiin sosiaalisiin tasoihin sekä ekologisiin, teknologisiin, maagisiin ja myyttisiin näkemyksiin.


title: Tarzan, apinamies

text: Tarzan, apinamies (engl. "Tarzan, the Ape Man") on vuonna 1981 julkaistu seikkailuelokuva, joka perustuu osittain Edgar Rice Burroughsin romaaniin "Tarzan, apinain kuningas". Elokuvan pääosia esittävät Bo Derek, Richard Harris, John Phillip Law, Miles O'Keeffe, Akushula Selayah, Steve Strong, Maxime Philoe ja Leonard Bailey. Elokuvan on ohjannut John Derek. Elokuva menestyi taloudellisesti kritiikistä huolimatta ja voitti Razzie-palkinnon huonoimmasta naispääosasta.


title: Tarzan, apinamies

text: "Video-oppaassa" vuodelta 1994 Sam Inkinen sanoo elokuvaa ”aikuisten "Siniseksi laguuniksi"” ja ”lässähtäneeksi lystiksi norsujen keskellä”. Hän antaa sille kaksi tähteä viidestä, mikä vastaa sanallista arviota ”keskinkertainen”. Amerikkalainen "VideoHound’s Golden Movie Retriever" sanoo elokuvaa ”raskassoutuiseksi ja kieroutuneeksi tekosyyksi nähdä Bo Derek alasti” ja pitää sitä niin huonona, ettei sitkeimpien Tarzan-fanienkaan kannata vaivautua. Tähtien sijasta ”Kultainen videonoutaja” antaa sille huonoimmille elokuville varaamansa arvosanan ”WOOf!”.


title: Lilacs in the Spring

text: Lilacs in the Spring on vuonna 1954 julkaistu romanttinen fantasiakomedia, joka perustuu samannimiseen romaaniin. Elokuvan pääosia esittävät Errol Flynn, Anna Neagle, David Farrar, Kathleen Harrison, Peter Graves, Helen Haye, Scott Sanders ja Alan Gifford. Elokuvan on ohjannut Herbert Wilcox. Elokuva oli Sean Conneryn ensimmäinen.


title: He antoivat hänelle aseen

text: He antoivat hänelle aseen (engl. "They Gave Him a Gun") on W. S. Van Dyken ohjaama yhdysvaltalainen draama-/rikoselokuva vuodelta 1937. Pääosissa ovat Spencer Tracy, Gladys George ja Franchot Tone. "He antoivat hänelle aseen" perustuu William J. Cowenin samannimiseen romaaniin, jonka pohjalta Cyril Hume, Richard Maibaum ja Maurice Rapf loivat käsikirjoituksen. Metro-Goldwyn-Mayer -yhtiö tuotti elokuvan.


title: Vincent Riotta

text: Vincent Riotta (s. 1959 Iso-Britannia) on brittiläinen näyttelijä. Hän on näytellyt muun muassa italialaista Martinia vuonna 2003 ilmestyneessä romanttisessa komediassa "Toscanan auringon alla".


title: Laituri (elokuva)

text: Laituri on Eino Ruutsalon ohjaama komediallinen draamaelokuva vuodelta 1965. Ruutsalo myös käsikirjoitti, tuotti, kuvasi ja leikkasi elokuvan itse. Elokuva oli Ruutsalon neljäs ja toiseksi viimeinen pitkä elokuva. Pääosassa näyttelee Matti Ruohola ensimmäisessä elokuvaroolissaan.


title: Laituri (elokuva)

text: Elokuvassa esiintyvät myös muiden muassa kuvataiteilija Tapio Junno ja sittemmin uutisankkurina tunnettu Kaj Lindén.


title: Laituri (elokuva)

text: "Laiturin" ensi-ilta oli 26. marraskuuta 1965. Tämän jälkeen se on esitetty televisiossa vuosina 1968, 1978, 1987, 1995, 2004, 2013 ja 2014.


title: Laituri (elokuva)

text: "Laituria" esitettiin Ruotsin elokuvateattereissa 40-minuuttiseksi typistettynä nimellä "Sexliv är helkul!" ().


title: Laituri (elokuva)

text: "Laituri" herätti paljon ristiriitaisia tunteita. Elokuvan vastaanotto ei ollut kovin hyvä. Edes televisioesitykset vuosikymmenten jälkeen eivät ole parantaneet elokuvan mainetta.


title: Jani Hakkarainen

text: Jani Ilari Hakkarainen (s. 1975 Lappenranta) on suomalainen filosofi, Tampereen yliopiston yliopistonlehtori, teoreettisen filosofian dosentti ja kollegion jäsen. Hän on toimi aiemmin Tampereen yliopiston tutkijatohtorina (2013-2018). Filosofiassa Hakkarainen on tutkinut filosofian historiaa, erityisesti skottifilosofi David Humea ja metafysiikkaa. Hän on julkaissut niistä useita kansainvälisiä, vertaisarvioituja artikkeleita, osan dosentti Markku Keinäsen ja/tai tohtori Antti Keskisen kanssa. Hakkaraisella on esitelmöinyt kansainvälisissä tieteellisissä kokouksissa tai ulkomaisissa yliopistoissa yli 70 kertaa. Hän on myös järjestänyt useita kansainvälisiä tieteellisiä kokouksia sekä toiminut vertaisarvioijana monissa filosofian johtavissa aikakauslehdissä. Hakkarainen on ohjannut tohtori Matias Slavovin väitöskirjan Humen filosofiasta (Jyväskylän yliopisto 2016) ja tohtori Markku Ylisen väitöskirjan skeptisismistä renessanssi- ja 1600-luvun filosofiassa (Tampereen yliopisto 2016). Suomalaiseen poliittisen ajattelun historian oppikirjaan, "Klassiset poliittiset ajattelijat" (Vastapaino 2012) Hakkarainen on kirjoittanut luvun Humesta. Vuosina 2009-2011 hän oli Suomen Akatemian tutkijatohtori ja lukuvuonna 2008-2009 sekä keväällä 2014 Visiting Fellow Yalen yliopiston filosofian laitoksella.


title: Jani Hakkarainen

text: Yliopiston kolmatta tehtävää Hakkarainen on toteuttanut yhteiskunnallisena keskustelija esimerkiksi Iltalehden blogissaan. Hän on kirjoittanut historiasta, urheilusta ja politiikasta.


title: Jani Hakkarainen

text: Hakkarainen on myös toiminut vuosina 1992-2008 15 kautta salibandyvalmentajana muiden muassa Salibandyliigassa, Naisten Salibandyliigassa, miesten ensimmäisessä divisionassa ja A-poikien SM-sarjassa. Hän on edustanut esimerkiksi Gunnersia, Kooveeta ja Manse Unitedia. Hakkarainen oli Kooveen ensimmäinen miesten päävalmentaja kaudella 1996-1997, jolloin joukkue voitti ylivoimaisesti ensimmäisen divisioonan. Gunnersissa Hakkarainen voitti miesten Suomen cupin vuonna 1999.


title: Jani Hakkarainen

text: Valmentamisen lopetettuaan vuonna 2008 Hakkarainen on toiminut salibandyanalyytikkona Urheilulehdessä ja Pääkallo.fi:ssä sekä salibandyn kommentaattorina Elisalla, IS-TV:llä ja Veikkaus Tv:llä.


title: Jani Hakkarainen

text: Hakkaraisen isoisä oli näyttelijä Hemmo Hakkarainen. Hänen setänsä on historioitsija Mika Hakkarainen. Hakkarainen on naimisissa.


title: Haapajärvi (täsmennyssivu)

text: Haapajärvi voi tarkoittaa seuraavia:


title: Portti ikuisuuteen

text: Portti ikuisuuteen (engl. "Heaven's Gate") on vuonna 1981 julkaistu lännenelokuva, joka perustuu vuonna 1890 Wyomingissa sattuneeseen Johnsonin piirikunnan selkkaukseen suurmaanomistajien ja maahanmuuttajien välillä. Elokuvan pääosia esittävät muun muassa Kris Kristofferson, Christopher Walken, Isabelle Huppert, Jeff Bridges, John Hurt, Sam Waterston, Brad Dourif, Joseph Cotten, Paul Koslo ja Geoffrey Lewis. Terry O'Quinn, Mickey Rourke, Tom Noonan ja Willem Dafoe tekevät pienen roolin elokuvassa. Elokuvan on ohjannut Michael Cimino. Elokuva tuotti suuret tappiot ja sai Razzie-palkinnon huonoimmasta ohjauksesta.


title: Portti ikuisuuteen

text: "Video-oppaassa" vuodelta 1994 Asko Alanen näkee "Portin ikuisuuteen" kunnianhimoisen avarana ja eeppisenä balladina, jota vaivaavat vain hätävarjelun liioitteluksi yltyneet monet leikkausversiot. Hän antaa elokuvalle neljä tähteä viidestä, mikä vastaa sanallista arviota ”erinomainen”.


title: Taiteen elämä ja kuolema

text: Taiteen elämä ja kuolema – Kirjoituksia kahdesta modernista taidekäsityksestä on Veli-Matti Saarisen kirjoituskokoelma, joka pohjautuu hänen luentoihinsa eri korkeakouluissa. Hänen tavoitteensa on tuoda esille ajatuksia, jotka kommunikoisivat keskenään, eikä niinkään kertoa mitä moderni taidekäsitys on. Hän haluaa esittää suuria linjoja ja osallistua siten modernin taiteenkäsittelyn määrittelyyn. Kirjan on julkaissut Kuvataideakatemia vuonna 2011.


title: Taiteen elämä ja kuolema

text: Teoksessa Saarinen kumoaa käsityksen, että moderni taidekäsitys olisi yhtenäinen kokonaisuus. Hänen mukaansa niitä on ainakin kaksi, toisilleen vastakkaisia.


title: Taiteen elämä ja kuolema

text: Saarinen on väitellyt saksalaisesta varhaisromantiikasta Turun yliopiston yleisen kirjallisuustieteen laitoksella, ja hän opettaa filosofiaa Kuvataideakatemiassa.


title: Parhaan ohjauksen Bafta-palkinto

text: Parhaan ohjauksen Bafta-palkinto on yksi Britannian elokuva- ja televisiotaiteiden akatemian (Bafta) vuosittain jakamista elokuvapalkinnoista.


title: Antero Heikkinen

text: Antero Heikkinen (s. 1941 Kuhmo) on Itä-Suomen yliopiston Suomen historian emeritusprofessori. Hän on suorittanut filosofian kandidaatin tutkinnon 1966, filosofian lisensiaatin tutkinnon 1967 ja väitellyt filosofian tohtoriksi 1970 Helsingin yliopistossa.